ခု ရက် ထဲ..မေတ္တာ နဲ့ ကြော်ငြာ ပေးချင် တာလေး တွေ..စု ဆုံ လာ လို့ ပါ။\nအိပ်မက် တွေ ကို အကောင် အထည် ဖော်သူ\nပထမ ဆုံး ကတော့..ကျမ တို့ ရဲ့.. ဘူမိ အကိုကြီး တယောက် ဖြစ်တဲ့.. ကိုအောင်ခိုင် ( မင်းအောင်ခိုင် ) ရဲ့..ဗွီစီဒီ ကာရာ အိုကေ အသစ် ပါ။\nသူ ပထမဆုံး အခွေ ထုတ် မယ် ဆိုတော့..ကျမ တို့ မအံ့သြ ကြပါဘူး။ ဘာလို့ ဆို.. သူ သီချင်းဆို ကောင်းတာ.. ၀ါသနာ ကြီး တာ ကို.. အစောကြီး ကတည်း က..သိနေ ပြီးသား မို့. ..တကယ် ဖြစ်လာ ပြီ ပေါ့ လို့သာ..၀မ်းသာ အားရ နဲ့ ချီးကျူး သြဘာ ပေး မိ ကြ တယ်။\nကျမ တို့ ထက်.. ဆယ်စု တ ခု လောက် စော ပြီး ကျောင်းပြီး ခဲ့ ပေ မဲ့..ထုံးစံ အတိုင်း စလုံး ကျွန်း မှာ..စု မိ ဆုံ မိ .. အလုပ် အတူတူ လုပ် ကြ ရင်း..ရွယ်တူ တွေ လို ခင်မင် ရင်း နှီး ခဲ့ ကြ ဖူးတယ်။ အလုပ် မှာ..ကျမ အမျိုးသား လည်း အတူတူ မို့.. ကျမ တို့ နှစ်ယောက် လုံး နဲ့ .. မောင်ညီမ အရင်း တွေ လို ပါပဲ။ ကျမ နဲ့ ဆိုရင်တော့.. မြန်မာ သံစဉ် တွေကို ချစ် ခင် သူခြင်း.. စာရေး စာဖတ် ၀ါသနာ ပါ ကြ တာ ခြင်း... အဲဒီ တုန်းက ရုံးက..ဘော့စ် ကို မုန်းကြ တာ ခြင်း အတူတူ မို့.. နေ့လည် ထမင်းစား ချိန် တွေ..စကား ကောင်းကြ.. ။ မ၀ သေး ရင်.. စားပွဲ ချင်း ကပ်လျက်..အလုပ် မှာ.. ခိုးပြီး ဗမာ လို စကား များ ကြ နဲ့.. တော်တော် ပျော် ဖို့ ကောင်း ခဲ့ ပါတယ်။\nသူက.. မြန်မာ့ အသံ မှာ လည်း တာဝန် ထမ်းဆောင် ခဲ့ ဖူး သူ ဆိုတော့.. တချို့.. အနုပညာ အတွင်းသတင်း လေး တွေ လည်း..သူ့ဆီက..နားထောင် ရ တယ်လေ။\nအဲဒီ တုန်းက.. ကျမ လို ငချွတ်တား လေး က.. သူ ပြော တဲ့.. တေးရေး ကိုသက်ဦး ဆိုတာ မျိုး တွေ လည်း သိ..၊ သန်းသန်းဆင့် သီချင်း တွေ လည်း.. အလွတ် ရ ဆိုတော့.. သူ က လည်း အံ့သြတကြီး ဖြစ် ရှာတယ်။ တကယ်တော့ လည်း ကြက်ကန်း ဆန်အိုးတိုး မိ သ လောက် ပါ။ အများကြီး လည်း သူတို့ နဲ့ လိုက်မမီ နိုင် ပါဘူး။\nအဲဒီ လို..ဗမာ ဂီတ သံစဉ် တွေကို နှံ့စပ် တဲ့ လူ တယောက် ပါ။\nအနုပညာ ကို ဘယ်လောက် ရူးသွပ် သလည်း ဆို.. အိမ်မက် တွေကို.. အကောင်အထည် ဖော်ဖို့ ကြိုးစားတာ..ဒါ ပထမ ဆုံး အကြိမ် မဟုတ်ပါဘူး။ ဟိုး စလုံးကျွန်းကို..ကျမ တို့ မရောက်ခင်.. လွန်ခဲ့တဲ့ ၁၇ နှစ် ၁၈ နှစ် လောက် ..ဗမာတွေ အတွက်..အ၀င်ခက်..အလုပ်ခက်..စတေး ခက် တဲ့ အချိန်ကာလ တွေ ကတည်းက.. စင်ကာပူ က.. ဗမာ တွေ ရုန်းကန် ခက်ခဲ ပုံ တွေ ကို..အချစ် နောက်ခံ ထား ပြီး ဘ၀ သရုပ်ဖော် ရုပ်ရှင် လေး.. တကား လည်း..ရိုက်ကူး ခဲ့ ဖူး ပါ သေးတယ်။ အဲဒီ တုန်းက.. ကိုယ်ပိုင် ဗွီဒီယို ကင်မရာ လေး တလုံး နဲ့ ပဲ.. တရုံး တည်း သား တွေ.. ကို.. ချော့မော့ စု ဆောင်း ပြီး.. စနေ နေ့တ၀က် ကလေး မှာ.. ကြိုးစား ၇ိုက်ကူး ခဲ့ တာပါ။ အဲဒီ တုန်းက ဆို..မိန်းကလေး တွေ ခု လို တောင် မများ လို့.. ခင်ရာ မင်ရာ အဆင့် ဆင့် နဲ့.. မင်းသမီး ရှာ ရ သေးတယ်။ မင်းသား လုပ် တဲ့.. အကိုကြီး..(သူလည်း ဘူမိ ကပဲ ) ဆို.. ကိုမင်းသား ဆို တဲ့ နာမည် တောင် တွင်ကျန် ခဲ့ ပါ ရော..။ အဲဒီ ဇာတ်လမ်း တို လေး ကို..သူ့လုပ်ဖော် ကိုင်ဖက် အဆက်အစပ် တွေ နဲ့.. မြန်မာ့ ရုပ်သံ မှာ ပြ ဖို့ လည်း ကြိုးစား ခဲ့ သေး တယ် လို့ ဆို တယ်။\nနောက်ပိုင်း..ကျမ တို့ စလုံးက.. ထွက်လာ တော့.. ဆရာ ဦးခင်မောင်လတ် ထုတ် တဲ့.. ရွှေမြန်မာ ဂျာနယ် မှာ.. အယ်ဒီတာ အဖြစ် ၀ိုင်းနေ ၀န်းနေ တယ် ဆို တာ ကြားမိ တော့ လည်း.. မအံ့သြ မိ တော့ဘူး။ စာပေ အနုပညာ ၀ါသနာ ကြီး တဲ့ သူ ဟာ... ဘယ်နေရာ ရောက် ရောက် သူ့အစွမ်းအစ ကို.. အလကား မထားပဲ.. သွေး နေ မှာပဲ လေ..။\nမေးလ် ကနေ ပို့ပေး လာ တဲ့.. MRTV4.. နမူနာ ဖိုင်ကို.. အိမ်မှာ ဖွင့် ကြည့် ရင်း.. ကျမ တို့ ၂ ယောက်သား.. ခေါင်းတညိတ် ညိတ် နဲ့ ..ဘာမှ မပြော နိုင် အောင် ပါပဲ။\nကျမ ကတော့..အိမ်မက် တွေ ကို..အကောင် အထည် ဖော် တတ် ဖို့..ကိုအောင်ခိုင့် ဆီ မှာ..အတုယူ ရ အုံး မယ် လို့ သာ တွေး နေ မိ တော့ တယ်။\nဘယ်တော့ မှ မနား အအား မနေ သူ\nနောက် တယောက် ကတော့.. ကျမ တခါ မှ မပြောပြ ဖူး တဲ့..ကျမ ရဲ့..မာမီ ပါ။ ကျမ အမျိုးသား ရဲ့..ချစ်လှ စွာ သော မိခင် ပေါ့။\nကျောင်းဆရာမ တယောက် လုပ် ခဲ့ ဖူး ပြီး..နောက်ပိုင်း တော့.. သူ့ခင်ပွန်း ရဲ့ လုပ်ငန်း တွေ မှာ ၀င်ကူ.. သားသမီး တွေ အတွက်..စီးပွားရေး ကို.. ဦးဆောင် မောင်းနှင် ခဲ့သူ ပါ။\nနောက်ပိုင်း စီးပွားရေး ဆက် မလုပ် ဖြစ် တော့ လည်း..သူ့ ကိုယ်သူ ဘယ်တော့မှ အအား မထား.. တနေ ရာ ရာ သွား ရင် သွား...တခုခု လုပ်ရင် လုပ်နေ ရ မှ.. နေပျော်သူ။ တယောက်ယောက် ကို ကူညီ နေ ရ မှ.. ကျေနပ် သူ ။ ဘုရားကျောင်း မှာ.. ပန်းထိုး ပေး တယ်။ ကလေး တွေကို စန္ဒယား တီး လိုက်သင် ပေး တယ်။ YWCA မှာ လုပ်သမျှ..အမျိုးသမီး သင်တန်း တွေ တက် တယ်။ ကျမ်းစာ ဆွေးနွေး ပွဲ တွေ အပတ် တိုင်း သွား နားထောင် တယ်။ အဲ့ဒီလို မျိုး။ သူ့ သမီး က ..သူ့ကို ( အပျော်ထမ်း ) လို့ ချစ်စနိုး နဲ့ နောက် ပြီး ခေါ် လေ့ ရှိတယ်။ စန္ဒယား ကို တောင်.. Kit Young ဆီ မှာ.. ထပ် ပြီး ဆည်းပူး သေး သူ..။ ပြော သေးတယ်.. သူ တီးတာ က..လက်ကွက် ကလေး က.. မတူ ဘူး .. ဒီလို..ဒီလိုလေး ဆို ပြီး လုပ်တောင် ပြ လိုက် သေး တယ်။\nတခါ တလေ လည်း သူ့ ရဲ့.. ရိုးသား ပြီး ..ဘာမှန်း ညာမှန်း မသိ စွတ် ပြီး..ကူညီ သင်ပြ ချင် တဲ့..စေ တနာ က.. ကျမ တို့ အတွက်.. ရီစရာ..ချစ်စရာ လည်း ဖြစ် နေ ပြန် တယ်။\nတခါ က ဆို.. ရန်ကုန်က ကျမ အမအိမ် ကို လာ လည် ရင်း.. ဘာမပြော ညာမပြော.. ပန်းထိုး နည်း ပြ ပေး မယ် ဆို ပြီး..နောက်ဖေး မီးဖိုချောင် စားပွဲ ပေါ်က..ဟင်းချက် မလို့ လုပ် နေ တဲ့..ဘူးသီး ကြီးကို.. ထက်ပိုင်း ပိုင်း ပြီး..နှီး တွေကို ဆူး လုပ် စိုက်.. လက်တွေ့ သရုပ် ပြ လိုက်တာ.. အဲဒီ နေ့..ကြက်သား နဲ့ ဘူးသီး ဟင်း မစား လိုက် ရ တော့ တဲ့ အကြောင်း ညီအမ တွေ..ဖုန်းဆက်ရင်း ရီ မော ခဲ့ ကြ ရ ဖူး တယ်။ အဲဒီ လို.. လက်တွေ့ ကျ..လွယ်ကူ တဲ့.. အိမ်တွင်း ပန်းထိုး နည်း တွေ အကြောင်း လည်း စာအုပ် ကလေး တအုပ် ပြုစု ပြီး.. ထုတ် ခဲ့ သေးတယ်။\nYWCA လို အမျိုးသမီး သင်တန်း တွေ မှာ အသုံး ၀င် တဲ့ သူ့စာ အုပ် ကလေးက.. ခဏခဏ တော့.. ထပ်ပြီးပုံနှိပ် ရ လေ့ ရှိ တယ်။ သူ့ရဲ့ခင်ပွန်း ( ဒယ်ဒီ ) က လည်း ..ချစ်စနိုး နဲ့.. မင်းစာအုပ်က.. best seller ဖြစ်နေ ပြီ လို့.. အမြဲ စ ပါတယ်။\nပြီးတဲ့ ဧပရယ်လ ထဲ မှာ.. ခင်ပွန်း ဆုံး သွား တော့.. တယောက် တည်း ကျန် ခဲ့ တဲ့.. မာမီ တယောက်.. မေ့မေ့ပျောက်ပျောက် ဖြစ် အောင် ပိုပြီး တော့ ကို..အအား မနေ တော့ ဘူး။\nနောက်ထပ် စာအုပ် တအုပ် ဖြစ် တဲ့..ပန်းခြောက် အနုပညာ နည်း တွေ ကို ဆက် ထုတ် ဖို့ လုပ် တော့ တယ်။ အတော် စော စော ကတည်းက.. ဘုရားကျောင်းက..မိန်းကလေး တွေ ကို..ပန်းခြောက် ပို့စကဒ် လုပ်နည်း.. စာအုပ်ညှပ် လုပ်နည်း တွေ..သူ သင်ပေး ရင်း ပျော်ရွှင် တက်ကြွ နေတာ ..သိ နေ တာ မို့..သူ့ အမေ ကို အင်မတန် ချစ်တဲ့ သား ကလည်း.. ပန်းခြောက် လုပ်နည်း စာအုပ် တွေ... ၀ယ် ၀ယ် ပို့ပေး ထား တာ ရှိတယ် လေ..။ ခု တော့..သူ့ ရဲ့ ဒုတိယ စာအုပ် ကလေး ဖြစ်တဲ့..ပန်းခြောက် အနုပညာ စာအုပ် ကလေး .. စာပေလောက ဆိုင် ရဲ့ ..စင် ပေါ် ရောက် နေ ပြီ လို့ ပြော တယ်။ မိုးမိုး(အင်းလျား) ရဲ့ အင်းလျား သူငယ်ချင်း ဖြစ် တဲ့.. မားမီ ကို စာပေလောက ကလည်း အမြဲ ကူညီ ပါတယ်။\nမားမီ ရဲ့.. ၀ါသနာ တွေ အလုပ် တွေ အတွက်..ကျမ ဘာမှ ထိထိ ရောက်ရောက် မကူ ညီ နိုင် ခဲ့ ပေ မဲ့..၊ အဲဒီ စာအုပ် ရဲ့ အဖုံး လေး က တော့.. ကျမ ရဲ့.. လက်ဆောင် အဖြစ်.. အမြဲ အမှတ် တရ ဖြစ် နေ တော့ မှာ ပါ။ ဟုတ်ပါတယ်.. အဲဒီ တောရိုင်းပန်းခြောက် ကလေး တွေက..ကျမ ရဲ့ လက်နဲ့ ခူး ခဲ့ တဲ့ ပန်းကလေး တွေ ပါ။\n၂၀၀၉ မှာ.. ကျမ တို့ နှစ်ယောက်ဆွစ်ဇာလန် ..ဒါဗို့စ် ကို ရောက် တော့.. ဒီဘလော့ ရဲ့ ဘန်နာ ထဲ မှာ မြင်ရ တဲ့ .. ဆွစ်စ် တောင်တန်း ကြီး တွေ ပေါ် မှာ... တောပန်း တွေ ခဲခဲ လှုပ် အောင် ပွင့် နေ ခဲ့ တယ် လေ..။ ကျမ ကလည်း..တောပန်း အရူး မို့.. ရောက်ခဲ လှ တဲ့.. ဒါဗို့စ် တောင်တန်း ကြီး တွေ ပေါ် က.. တောပန်း ကလေး တွေ ကို.. တပွင့် ခြင်း..တမျိုးခြင်း.. တရောင် ခြင်း.. ခူး ပြီး.. ယူ လာ ခဲ့ တယ်။ ပန်း တွေ ကလည်း အဲဒီ တောင်ပတ် လမ်း တလျှောက် လုံးမှာ.... အမျိုးစုံ..အရောင်စုံ ကို..ပွင့် နေ ခဲ့ ကြ တာ ပါ။ စိတ် ထင်..အမျိုး ပေါင်း ၅၀ နီးပါး ရှိ ခဲ့ လိမ့် မယ်။ အဲဒီ တုန်း ကတော့.. ဘေး မှာ ပါ တဲ့..သူက.. လျှောက်ခူး ပြီး..ဘာလုပ် မှာ တုန်း.. သယ် လို့ လည်း မရ ပဲ နဲ့ လို့ ပြောသေး တယ်။ ဟုတ်တယ်လေ.. ။ ပန်းခြောက်..သစ်သီး..သစ်သား ထွက် ပစ္စည်း ဆို တာ တွေ ကို.. သြစတြေလျ က.. လေဆိပ် မှာ.. တားမြစ် ထား သလို..အပြန် ခဏ ၀င်မဲ့ လန်ဒန် ကလည်း.. လက်မခံ ပါဘူး။ ဒါပေမဲ့..ဘယ် ရ မလည်း..။ ဟိုတယ် ပြန် ရောက်တော့.. အဲဒီ ပန်း လေး တွေ ကို..ဟိုတယ် ခန်း ထဲက.. ဖုန်းနံပတ် စာအုပ် ထူထူ ကြီး ထဲ မှာ ညှပ်.. ၊ အပေါ်က.. စားပွဲ နဲ့ ဖိ.. ၊ နောက် ၃ ရက် နေ.. ဒါဗို့စ် က..ပြန် တော့ မှ.. ကိုယ့်ရဲ့ စာအုပ် ကလေး ထဲ ကို ပြောင်း ညှပ် ပြီး.. လေဆိပ် ၂ ခု လုံး ဖြတ်ပြီး ခိုးသယ် လာ တာ.. အိမ် ကို ဒုတ်ဒုတ် ထိ ရောက် ရော ပဲ။ အဲ..ဒုတ်ဒုတ် က.. မထိ သေး ဘူး။ အဲဒီ ပန်း တွေ ကို..အိမ် ရောက် တော့.. ပို့စ်ကဒ် တွေ သုံး လေး ခု ခွဲ ပြီး အထဲ မှာ ညှပ် .. ၊ ရန်ကုန် ကို စာတိုက် ကနေ.. ပို့ လိုက် ပါရော..။ အဲဒီ လို နဲ့.. ယောက္ခမ ရိုသေ အသက်ရှည် ပြီး.. ဒီလို စာအုပ် အဖုံး လေး ဖြစ်လာ တော့ တာ ပါပဲ။\nလောလော ဆယ် ဆယ် တော့.. စာအုပ် လည်း ပြီး သွား တဲ့ မာမီ တယောက် နောက်ထပ် လုပ်စရာ ရှာ ရင်း.. အကြိုက်တွေ့ သွား တာ ကတော့...နယ်မှာ ကျန် ခဲ့ တဲ့..ဘိုးဘွား ပိုင် အိမ်ကြီး ကို..သာသနာ ကိစ္စ အတွက် ပြင်ဆင် မွမ်းမံ မလို့ ဆိုပဲ..။ သူ့အမေ ဘာလုပ်လုပ်.. ထောက်ပံ့ အားပေး တဲ့.. သူ့သား ကို ကြည့် ပြီး...ကျမ ကတော့.. မျက်ခုံး ခပ်လှုပ် လှုပ်..။း))\nဘလော့ဂါ တို့ ရဲ့ အလှူ\nနောက်ဆုံး ၀င်ချင် တဲ့ ကြော်ငြာ ကတော့.. ကြည်နူး သာဓု ခေါ် စရာ ပါ။\nကျမ တို့ ဘလော့ဂါ တွေ.. face book page တခု ကနေ စုစည်း ပြီး.. မြန်မာပြည် ထဲ မှာ လက်ငင်း ကြုံတွေ့ နေ ရ တဲ့.. ပခုက္ကူ ရေဘေး အတွက်.. တယောက် တလက်.. ၀ိုင်း စု လိုက် ကြတာ..အခု ည.. နောက်ဆုံး သတင်း အရ.. စင်ကာပူ ဒေါ်လာ ၅၀၀၀ ကျော်သွား ပြီ လို့ သိ ရ ပါတယ်။\nအဲဒီ အကြံ ကို.. ရွာဆော် လုပ် ခဲ့ တဲ့..ကလူသစ် .၊ အကောင်အထည် ဖော် ပေး ခဲ့ တဲ့ မသက်ဝေ..နဲ့..မချစ်ကြည်အေး..၊ ဘေးကနေ.. ညာသံ ပေး ခဲ့ တဲ့.... ဇူလိုင်အိမ်မက်..ကိုအောင် နဲ့ တကွ.. ထဲ့ဝင် ကုသိုလ် ယူ ကြ တဲ့.. ဘလော့ဂါ အပေါင်း.. ယခု ဘ၀ မှာပင် ကုသိုလ် များ ခညောင်း ၍..စာကောင်း များ တိုး ၍ ရေးသား နိုင် ကြ စေ ကြောင်း..။\nမသက်ဝေ ရေး တဲ့ အလှူ မှတ်တမ်း\nScenery of Switzerland(1)\nLabels: Blogging , Family , friends , personal\nမေတ္တာကြော်ငြာ သုံးခုစလုံး ဖတ်ပြီး ကြည်နူးမိတယ်... ကိုယ့်အဖွဲ့လေးရဲ့ ကြော်ငြာကတော့ စိတ်ထဲ ဝမ်းသာ ကြည်နူးပြီး ပီတိအဖြစ်ဆုံးပါပဲ...\nကျမ အဲ့ဒီစာအုပ်လေးကို တွေ့တော့ အရမ်းဝမ်းသာသွားပြီး ဝယ်လိုက်တယ်။ အိမ်ရောက်တော့ မောင်လေးက သူ့ပေးပါဆိုလို့ ထားခဲ့ရတယ်။ ဒီတခေါက်ပြန်ရင်တော့ ထပ်ဝယ်ရအုန်းမယ်။ စာအုပ်ထဲမှာ ရေးထားတာတွေက လိုက်လုပ်ရလွယ်ပြီး ရှင်းရှင်းလင်းလင်းလည်း ရေးထားပေးတယ်။ စာအုပ်စတွေ့တော့ တောင်ငူကဆိုလို့ ဝယ်ဖို့ပိုသေချာသွားခဲ့တာ။ ကျမလည်း တောင်ငူကပဲမို့လေ။\nThanks for All, I love some of Ko Aung khine asacommon listener.\nNot concern here, I prefer Ringo on his original voice in duo with Si Thu Lwin in which Ringo's performance is free and natural.\nကေ့မာမီက ပါရမီရှင်ပါလားကေရေ...။ တို့လည်း ပန်းထိုးဝါသနာပါတယ် သိလား။ ကိုအောင်ခိုင့် အခွေမိတ်ဆက် ဒီမှာလုပ်တော့ သွားခဲ့သေးတယ်။ အခွေလည်း ဓါတ်ပုံရိုက်ပြီး ပိုစ့်တင်မယ် တင်မယ်နဲ့ မအားတာနဲ့ပဲ...။ ရေဘေးအလှူကတော့ တကယ့်ကို အမှတ်တရပါပဲ... :))


10Truth Tuesday,6October 2020\nမေးခွန်နံပါတ် ၂၈ ။ ဆိုးမိုက်၍ မလိမ္မာသောလူယုတ်မာများကို အဘယ်ကြောင့်ဖန်ဆင်းထားပါသနည်း။ သူ့ဟာသူဆိုးမိုက်လာရသည်ဆိုပါက အနန ္တတန်ခိုးတော်ဖြင့် ပြ...\nlaisajacobsmeyer4March 2022 at 09:38\nWelcome to Lucky Numbers, the 경기도 출장안마 home for the 여주 출장안마 big wins! We have the largest selection of 김제 출장안마 games 세종특별자치 출장안마 for 여수 출장안마 every type of casino! Lucky Numbers Casino offersawide


မုန်တိုင်း: 1790.. Master Gmail ဆိုတာ နှင့် အသုံးပြုရန် ဖန်တီး ပုံ\n1790.. Master Gmail ဆိုတာ နှင့် အသုံးပြုရန် ဖန်တီး ပုံ\nMaster Gmail ဆိုတာ မိမိမှာ အကောင့် တစ်ခုထက်ပိုရှိတယ်ဆိုရင် အကောင့်တွေအားလုံးဖွင့် စရာမလိုပဲ အကောင့်တစ်ခုထဲ ( Master ) က နေပြီး အကောင့် အသီးသီးကို ၀င်လာတဲ့ ၀င်စာတွေကို ဖတ်နိုင်တယ်......ဒါ့အပြင် ပြန်စာပို့တဲ့ အခါမှာလည်း ထိုအကောင့် အသီးသီး ရဲ့ နာမည်တွေ နဲ့ Master အကောင့်တစ်ခုထဲကနေ ပို့လို့ရပါတယ်......\nဥပမာ မိတ်ဆွေတို့မှာ အကောင့် A , B , C ဆိုပြီး 3ခုရှိတယ်ဆိုပါစို့......အကောင့် A ကို Master လုပ်ထားရင် B နှင့် C ထဲကို ၀င်လာတဲ့ မေးလ်တွေဟာ အကောင့် A ထဲကို အားလုံး ရောက်ရှိလာ မှာဖြစ်ပါတယ်.....\nအကောင့် A ကနေပဲ ဖတ်ပြီး A ကနေပဲ ပြန်စာကို B နှင့် C နာမည်နဲ့ ပို့လို့ရပါတယ်......A ကနေ B နာမည်နဲ့ ပို့ရင် သူငယ်ချင်းတွေမှာ B အကောင့် အနေနှင့် ၀င်သွား ရောက်သွားမှာပါ....အောက်က ပုံလေးကို ကြည့်ရင် ပိုပြီး သဘော ပေါက်ကြ မှာပါ.....\nအထက်က ပုံလို မေးလ် ပို့တဲ့ အခါ မှာ မိမိ အနေနှင့် ပို့ချင်တဲ့ မိမိ အကောင့်တွေ ထဲက တစ်ခုကို Down Arrow လေး နှိပ်ပြီး ရွေး ပို့နိုင်ပါတယ်........\nGmail Team အနေနှင့် Browser တစ်ခုထဲ မှာ အကောင့်တွေ အများကြီးဖွင့် လို့ရအောင် ဆောင်ရွက်ပေးထားပါတယ်......သို့သော်\nအကောင့် တစ်ခုဖွင့်ဖို့တောင် မြန်မာပြည်မှာ ကွန်နရှင် မကောင်းလွန်းအားကြီးတော့် မနဲလုပ် အချိန်ပေးနေရတော့် အကောင့်တွေ အများကြီး ဖွင့် ရန် အချိန် အလွန်ကြာနိုင်ခြင်း\nဟိုဘက်ကောင့် ကိုဖွင့် ဖတ် ဒီဘက်အောင့်ကို ဖွင့်ဖတ် ဒီဘက်အကောင့်က အကြောင်းပြန်လိုက် ဟိုဘက် အကောင့်ကနေ အကြောင်းပြန်လိုက် နဲ့ အလွန်ရှုပ်ခြင်း\nတို့ကြောင့် Master Gmail လေးပြုလုပ်ထားခြင်းက ပိုမိုကောင်းမွန် လွယ်ကူစေနိုင်ပါတယ်....ပြုလုပ်ရန်လည်းလွယ်ကူပါတယ်......ပြုလုပ်မယ်ဆိုရင်........\n1....Mail Settings ထဲဝင်ပါ\n2.....Account and Import ထဲဝင်ပြီး Add another email address you own ကို နှိပ်ပါ......\n3.....ပြီးရင် အပေါ်က ပုံလို ကိုယ့်ရဲ့ တစ်ခြား အကောင့် နာမည်နှင့် address ကိုဖြည့်ပြီး Next Step ကို နှိပ်ပါ....\n4....Send Verification ကိုကလစ်နှိပ်ပါ.... ပီးရင် ပေါ်လာတဲ့ window လေးမှာ Verification Code ဖြည့်ရမှာ မို့ သူကို ဘာမှ ဆက်မလုပ် ပဲ ခဏထားထားပါ......\n5....အပေါ်ကပုံလို Sing in to another account ကို ကလစ်နှိပ်ပြီး ခုနက ဖြည့်ထားတဲ့ အကောင့်ကို ၀င်လိုက်ပါ.........\n6.....အပေါ်က ပုံလို Inbox မှာ Gmail Team က မေးလ်တစ်ပောင်ဝင်နေလိမ့်မယ်....ဖွင့်လိုက်ပါ.......\n7.....အပေါ်က ပုံလို Link လေးကလစ်နှိပ်လိုက်ပါက အောက်ပုံလို successful ဖြစ်သွားတာကိုတေါ့ရပါမယ်.....\n8..... ပြီးရင် အပေါ်က ပုံလို code ကို ကော်ပီကူးပါ......ပြီးရင် အဆင့်4က ခဏထားထားတဲ့ Verification Code ထည့်ရမယ့်နေရာမှာ ကူးခဲ့တဲ့ code ကိုထည့်ပြီး Verify ကိုကလစ်နှိပ်လိုက်ပါ....( အောက်ကပုံကိုကြည့်ပါ)....\n9.....ဒါဆိုရင်ပြီးပါပြီ.....Compost Mail ထဲဝင်ကြည့်လိုက်ပါ.......\nအခုဆိုရင်တော့် Master Gmail လုပ်လို့ပြီးပါပြီ.....ဒါပေမယ့် တစ်ခြား ကိုယ့် အကောင့်ထဲ ၀င်လာတဲ့ မေးလ်တွေကို Master Gmail ရဲ့ Inbox ထဲ ၀င်လာအောင် လုပ်ဆောင်ရဦးပါမယ်....ပိုစ့်တစ်ခု အနေနှင့် ဆက်ရေးပါမယ်.....\nဒါမှ Master Gmail တစ်ခုထဲကနေဖတ်ပြီး ပြည့်စုံတဲ့ Master Gmail ဖြစ်လာမှာပါ......\nLabels: Gmail-IV, Gmail-V, Gmail-VI\n5 - ဦး မှတ်ချက်ပေးထားပါသည်\nဒုတိထ ပိုင်းလေး အမြန် တင်ပေးပါ\n9/2/12 1:28 PM\n10/2/12 11:27 AM\n10/2/12 9:02 PM\n1789.. ကောင်မလေး စကတ် ကို လှန်တင်မယ်.... ( Android...\n1788.. ဖေ့စ်ဘွတ်ခ်သုံးသူများ Timeline ၀န်ဆောင်မှုကိ...\n1787.. Remove Fake Antivirus V1.84\n1786.. Why does Windows7Picture Viewer does not ...\n1785.. ဖိုမ သဘာဝ အသိပညာပေး ( 47 )\n1784.. ကိုယ့် Gmail Account ကို ဘယ်ရက်က စပြီး လုပ်...\n1783.. iPhone ကို Unlock လုပ်နည်း (မြန်မာ ebook)...\n1782.. ဖိုမ သဘာဝ အသိပညာပေး ( 46 )\n1781.. Registry အကြောင်း\n1780.. Samsung Galaxy Series တွေမှာ root လုပ်စရာမ...


ယူနန်အနေဖြင့် “One Belt One Road” တည်ဆောက်မှုတွင် ဝန်ဆောင်မှု ပိုမိုပေးနိုင်ရန်အတွက် အဆက်မပြတ် ကြိုးစားအားထုတ်လျက်ရှိ\n2019-05-28 00:00 source：\nယူနန်၏ပထဝီတည်နေရာနှင့် တံခါးဖွင့်ခြင်းသည် ၎င်း၏ဖွံ့ဖြိုးမှုအားသာချက်များဖြစ်သည်။\nယူနန်၏ တောင်အာရှ၊ အရှေ့တောင်အာရှ အချက်အချာဒေသဆိုင်ရာ အခန်းကဏ္ဍအား ပိုမိုတိုးတက် လာစေရန် မည်ကဲ့သို့ဆောင်ရွက်ရမည်နည်း? ယူနန်အနေဖြင့်“One Belt One Road” တည်ဆောက်မှုတွင် ထဲထဲဝင်ဝင် ပါဝင်နိုင်ရန်အတွက် မည်ကဲ့သို့ဆောင်ရွက်ရမည်နည်း? မည်သည့် အခန်းကဏ္ဍတွင် စဉ်ဆက်မပြတ် ကြိုးစားအားထုတ်ရမည်နည်း?\nယူနန်ပြည်နယ်သည် တရုတ်နိုင်ငံနှင့် တောင်အာရှ၊ အရှေ့တောင်အာရှဆိုင်ရာ အဓိက ပူးပေါင်း ဆောင်ရွက်သည့် ပြည်နယ်တစ်ခုဖြစ်ပြီး ဒေသတွင်းနိုင်ငံများနှင့် အပြန်အလှန်ချိတ်ဆက်မှုအား အဓိက လုပ်ငန်းတစ်ခုအဖြစ် သတ်မှတ်ထားသည်။\nလက်ရှိအချိန်တွင် တရုတ်-ဗီယက်နမ်ရထားလမ်း တရုတ်ဖက်ခြမ်း တည်ဆောက်မှုမှာ အားလုံးပြီးစီးြ၍ အသုံးပြုနေပြီဖြစ်သည်။ ဗီယက်နမ်ဖက်ခြင်း လောက်ကျဲ-ဟိုင်ဖုံလမ်းပိုင်းမှာ ရထားလမ်းပြုပြင်ခြင်း ဖြစ်နိုင်ချေလေ့လာဆန်းစစ်မှုအား ပြုလုပ်နေပြီဖြစ်သည်။ တရုတ်-လာအို-ထိုင်းရထားလမ်း တရုတ်ဖက် ခြမ်း ယွိရှီး-မော်ဟန်းလမ်းပိုင်းနှင့် တရုတ်နိုင်ငံပြင်ပ လာအိုဖက်ခြမ်း မော်တင်း-ဗီယန်ကျင်းလမ်းပိုင်းမှာ အရှိန်မြှင့်တည်ဆောက်နေပြီဖြစ်သည်။ ထို့အပြင် တရုတ်-မြန်မာရထားလမ်း တရုတ်ဖက်ခြမ်း တာလီ-ရွှေလီလမ်းပိုင်း တည်ဆောက်မှုအား အရှိန်မြှင့်ဆောင်ရွက်လျက်ရှိပြီး လင်ချန်း-ချင်းရွှေဟော်ရထား လမ်းနှင့် မန်စီ-ဟိုချောင်ရထားလမ်းမှာ ကနဦးလုပ်ငန်းများ စတင်ဆောင်ရွက်နေပြီဖြစ်သည်။ မြန်မာ နိုင်ငံဖက်ခြမ်း မူဆယ်-မန္တလေးရထားလမ်းပိုင်း ဖြစ်နိုင်ချေလေ့လာဆန်းစစ်မှုအား ဆောင်ရွက်နေပြီ ဖြစ်သည်။\nယူနန်နှင့် ဗီယက်နမ်၊ လာအို၊ မြန်မာနိုင်ငံတို့နှင့် ချိတ်ဆက်သည့် ကူမင်း-ဟနွိုင်း၊ ကူမင်း-မော်တင်း၊ ကူမင်း-ရွှေလီ အမြန်လမ်းမများမှာ အလုံးစုံ တည်ဆောက်ပြီးစီးနေပြီဖြစ်သည်။ လာအိုနိုင်ငံအတွင်းရှိ ဗီယန်ကျင်း-မော်တင်းနယ်စပ်ဂိတ် အမြန်လမ်းမ၏ ဗီယန်ကျင်း-ဝမ့်ယုံလမ်းပိုင်းမှာ တည်ဆောက်နေဆဲ ဖြစ်ပြီး ၂၀၂၀ ခုနှစ်တွင် တည်ဆောက်ပြီးစီး၍ အသုံးပြုနိုင်မည်ဖြစ်သည်။ မြန်မာနိုင်ငံနှင့် ချိတ်ဆက်မည့် ဒုတိယမြောက် အမြန်လမ်းမဖြစ်သည့် မော်ကျန်း-လင်ချန်း-ချင်းရွှေဟော် အမြန်လမ်းမအား အရှိန်မြှင့် တည်ဆောက်လျက်ရှိသည်။ မြန်မာနိုင်ငံအားဖြတ်ကျော်ပြီး အိန္ဒိယနိုင်ငံနှင့် ဆက်သွယ်မည့် ထိန်ချုံး-ဟိုချောင်အမြန်လမ်းမမှ ၂၀၂၀ ခုနှစ်တွင် တည်ဆောက်ပြီးစီး၍ အသုံးပြုနိုင်မည်ဖြစ်သည်။\nယူနန်နှင့် အိမ်နီးချင်းနိုင်ငံများအကြား သယ်ယူပို့ဆောင်ရေး အပြန်အလှန်ချိတ်ဆက်မှုမှာ ပိုမို ပြီးပြည့်စုံ လာမည်ဖြစ်သည်။\nစွမ်းအင်ကဏ္ဍ ပူးပေါင်းဆောင်ရွက်မှု ပိုမိုများပြားလာခြင်း\nလက်ရှိအချိန်တွင် ယူနန်ပြည်နယ်သည် ကမ္ဘာ့အဆင့်မီ“အစိမ်းရောင်စွမ်းအင်”အမှတ်တံဆိပ်အဖြစ် တည်ဆောက်လျက်ရှိပြီး အိမ်နီးချင်းနိုင်ငံများနှင့် စွမ်းအင်ကဏ္ဍ ပူးပေါင်းဆောင်ရွက်မှုသည် အလား အလာကောင်းများဖြင့် ပြည့်နှက်လျက်ရှိသည်။\nလေ့လာသိရှိမှုအရ ယူနန်ပြည်နယ်အနေဖြင့် အိမ်နီးချင်းနိုင်ငံများ၏ စွမ်းအင်ကဏ္ဍ ဖွံ့ဖြိုးတိုးတက်မှု မဟာဗျူဟာ၊ အစီအစဉ်များနှင့် ချိတ်ဆက်ထားရှိမှုအား တိုးမြှင့်ဆောင်ရွက်လျက်ရှိပြီး ဒေသတွင်း နိုင်ငံတကာစွမ်းအင်ကွန်ယက် တည်ဆောက်ကာ အိမ်နီးချင်းနိုင်ငံများနှင့် ကဏ္ဍပေါင်းစုံ၊ အလွှာပေါင်းစုံ စွမ်းအင်ကဏ္ဍ ပူးပေါင်းဆောင်ရွက်မှုစနစ်အား ပိုမိုကောင်းမွန်စေကာ ပူးပေါင်းဆောင်ရွက်မှုအား စဉ်ဆက်မပြတ် တိုးမြှင့်ဆောင်ရွက်မည်ဖြစ်သည်။\nယူနန်ပြည်နယ်သည် အိမ်နီးချင်းနိုင်ငံများနှင့် ဓါတ်အားလိုင်း အပြန်အလှန်ချိတ်ဆက်မှု စီမံကိန်းအား အရှိန်မြှင့်ဆောင်ရွက်လျက်ရှိပြီး နိုင်ငံတကာလျှပ်စစ်ဓါတ်အား ကုန်သွယ်မှုအတိုင်းအတာနှင့် ပမာဏ အား တိုးမြှင့်နိုင်ရန် အားသွန်ခွန်စိုက် ဆောင်ရွက်လျက်ရှိသည်။ တရုတ်-ဗီယက်နမ်၊ တရုတ်-မြန်မာ 500 KVA လျှပ်စစ်ဓါတ်အားကွန်ယက် အပြန်အလှန်ချိတ်ဆက်မှုစီမံကိန်းအား အလျင်မြန်ဆုံး စတင် ဆောင်ရွက်နိုင်ရန် အရှိန်မြှင့်ဆောင်ရွက်လျက်ရှိပြီး တရုတ်-လာအို၊ တရုတ်-မြန်မာ-ဘင်္ဂလားဒေရှ့် 500 KVA လျှပ်စစ်ဓါတ်အားကွန်ယက် ချိတ်ဆက်ခြင်းစီမံကန်း ကနဦးလုပ်ငန်းအား စတင်ဆောင်ရွက်နိုင်ရန် ဆောင်ရွက်လျက်ရှိသည်။\nသက်ဆိုင်ရာနိုင်ငံများနှင့် ဒေသတွင်း လျှပ်စစ်ဓါတ်အားကွန်ယက် တည်ဆောက်မှုနှင့် အဆင့်မြှင့်တင် ခြင်းလုပ်ငန်း ပူးပေါင်းဆောင်ရွက်မှုအား တိုးမြှင့်ဆောင်ရွက်မည်ဖြစ်သည်။ လာအိုနိုင်ငံ၏ 500 KVA ပင်မလျှပ်စစ်ဓါတ်အားကွန်ယက်၊ လာအိုနိုင်ငံ ဗီယန်ကျင်းမြို့ လျှပ်စစ်ဓါတ်အားကွန်ယက်၊ မြန်မာနိုင်ငံ ရန်ကုန်မြို့ လျှပ်စစ်ဓါတ်အားကွန်ယက် စသည့် ပူးပေါင်းဆောင်ရွက်မှုစီမံကိန်းအား ဦးစားပေးဆောင် ရွက်မည်ဖြစ်သည်။ ရန်ကုန်မြို့အတွင်းရှိ သာကေတ သဘာဝဓါတ်ငွေ့သုံး ဓါတ်အားပေးစက်ရုံ ဒုတိယ အဆင့်စီမံကိန်းအား အလျင်အမြန် အကောင်အထည်ဖော်နိုင်ရန် ဆောင်ရွက်မည်ဖြစ်ပြီး ရန်ကုန်မြို့၏ လျှပ်စစ်ဓါတ်အားလိုအပ်ချက်အား ပြေလျော့စေမည်ဖြစ်သည်။ တရုတ်-မြန်မာရေနံပိုက်လိုင်း ဒုတိယ အဆင့် တိုးချဲ့ခြင်းစီမံကိန်းအား ဆောင်ရွက်မည်ဖြစ်သည်။\nအနာဂတ်တွင် ပိုမိုများပြားသည့်နိုင်ငံများသည် တရုတ်နည်းပညာ၊ ယူနန်စွမ်းအင်အား အသုံးပြုနိုင်မည် ဖြစ်ပြီး ယူနန်ပြည်သူများမှာလည်း ဒေသတွင်း စွမ်းအင်ကဏ္ဍ ပူးပေါင်းဆောင်ရွက်မှုမှတစ်ဆင့် အကျိုး အမြတ်များ ခံစားရရှိမည်ဖြစ်သည်။\nကုန်ထုတ်လုပ်ငန်းကဏ္ဍ ပူးပေါင်းဆောင်ရွက်မှုအား မြှင့်တင်ခြင်း\nကုန်ထုတ်လုပ်ငန်းကဏ္ဍ ပူးပေါင်းဆောင်ရွက်မှုသည်“One Belt One Road”တည်ဆောက်ခြင်း ပူးပေါင်းဆောင်ရွက်မှု၏ အရေးပါသည့် အစိတ်အပိုင်းဖြစ်ပြီး အဖွဲ့ဝင်နိုင်ငံများမှ သာမန်ပြည်သူများ အား အကျိုးအပြုနိုင်ဆုံး ပူးပေါင်းဆောင်ရွက်မှုဖြစ်သည်။\nယူနန်သည် တရုတ်-အင်ဒိုချိုင်းနားကျွန်းဆွယ် စီးပွားရေးစြင်္ကန့်၊ ဘင်္ဂလားဒေရှ့်-တရုတ်-အိန္ဒိယ-မြန်မာ စီးပွားရေးစြင်္ကန့်နှင့် တရုတ်-မြန်မာ၊ တရုတ်-လာအို စီးပွားရေးစြင်္ကန့် တည်ဆောက်မှုအား အခြေပြုကာ သတ္တုဗေဒ၊ လျှပ်စစ်ဓါတ်အား၊ စက်ကိရိယာထုတ်လုပ်ခြင်း၊ ဓါတုဗေဒ၊ ဆောက်လုပ်ရေးပစ္စည်း၊ အသေစားစက်မှုလုပ်ငန်း၊ စိုက်ပျိုးရေးနှင့် ကုန်စည်ပို့ဆောင်ရေး ကဏ္ဍများတွင် တောင်အာရှ၊ အရှေ့ တောင်အာရှနိုင်ငံများနှင့် ပူးပေါင်းဆောင်ရွက်ကာ နိုင်ငံတကာကုန်ထုတ်လုပ်ငန်း ပူးပေါင်းဆောင်ရွက်မှု စံပြဧရိယာအဖြစ် တည်ဆောက်မည်ဖြစ်သည်။\nအိမ်နီးချင်းနိုင်ငံများနှင့် စိုက်ပျိုးရေးဆိုင်ရာ ပူးပေါင်းဆောင်ရွက်မှုအား တိုးမြှင့်ဆောင်ရွက်ပြီး ကြံ၊ စပါး၊ ပြောင်း စသည့်သီးနှံများ၏ ကုန်ကြမ်းထောက်ပံ့ရေးစခန်းအား ပူးပေါင်းတည်ဆောက်မည်ဖြစ်သည်။ နယ်စပ်ဖြတ်ကျော် သဘာဝရာဘာနှင့် သကြားထုတ်လုပ်ရေး ကုန်ထုတ်လုပ်ငန်း ပူးပေါင်းဆောင်ရွက်မှု အား တည်ဆောက်မည်ဖြစ်သည်။ ယူနန်ပြည်နယ်အနေဖြင့် ပြည်နယ်အတွင်းရှိ စီးပွားရေးလုပ်ငန်းများ အား အိမ်နီးချင်းနိုင်ငံများ၏ အိမ်မွေးတိရစ္ဆာန်မွေးမြူရေးနှင့် ရေထွက်ကုန်လုပ်ငန်းကဏ္ဍ၌ စံချိန်စံနှုန်း နှင့် ကိုက်ညီသော၊ သဘာဝပတ်ဝန်းကျင်နှင် သဟဇာတဖြစ်သော မွေးမြူရေးနှင့် တန်ဖိုးမြင့်ထုတ်ကုန် ထုတ်လုပ်ရေးစခန်း တည်ဆောက်မှုတွင် အတူတကွ ပူးပေါင်းဆောင်ရွက်ရန် တိုက်တွန်းသွားမည်ဖြစ် သည်။ စိုက်ပျိုးရေးကဏ္ဍတွင် ပူးပေါင်းဆောင်ရွက်မှုကုမ္ပဏီ (၅) ခု မှ (၁၀) ခုကြားအား ပြုစုပျိုးထောင် ကာ စိုက်ပျိုးရေးနည်းပညာစံပြဧရိယာနှင့် စိုက်ပျိုးရေးထုတ်ကုန် ထုတ်လုပ်ခြင်းနှင့် အဆင့်မြှင့်တင်ခြင်း အခြေစိုက်စခန်းအား ပူးပေါင်းတည်ဆောက်ခြင်းဖြင့် ထုတ်လုပ်ခြင်း၊ တင်သွင်းခြင်း၊ အဆင့်မြှင့်တင် ခြင်း၊ ရောင်းချခြင်းအား တစ်နေရာတည်း စုစည်းထားသည့် ပြီးပြည့်စုံသည့် ကုန်ထုတ်လုပ်ငန်း ပေါ်ထွန်း လာစေရန် အရှိန်မြှင့် ဆောင်ရွက်သွားမည်ဖြစ်သည်။ ဒေသအလိုက် နယ်စပ်ဖြတ်ကျော် တိရစ္ဆာန် ကူးစက်ရောဂါ စီမံခန့်ခွဲခြင်း စမ်းသပ်ဧရိယာစီမံကန်း အမြန်ဆုံး အကောင်အထည်ဖော် ဆောင်ရွက်နိုင် ရန် တွန်းအားပေး ဆောင်ရွက်သွားမည်ဖြစ်သည်။\nယူနန်ပြည်နယ်အနေဖြင့် မြန်မာနိုင်ငံ ကျေက်ဖြူစက်မှုဇုန်၊ မန္တလေး မြို့သာစက်မှုဇုန် ယူနန်ကုန်ထုတ် လုပ်ငန်းဧရိယာ၊ မြစ်ကြီးနား ဖွံ့ဖြိုးရေးဇုန်နှင့် ဘင်္ဂလားဒေရှ့် သံမဏိလုပ်ငန်း ပူးပေါင်းဆောင်ရွက်မှု စံပြဧရိယာ စသည့် ပြည်ပစက်မှုဧရိယာများအား အတူတကွ ပူးပေါင်းတည်ဆောက်ရန်အတွက် သက်ဆိုင်ရာ အဖွဲ့အစည်းများနှင့် ဆွေးနွေးညှိနှိုင်းမည်ဖြစ်သည်။ ရင်းနှီးမြှပ်နှံများအား ဖိတ်ခေါ်ကာ လာအိုနိုင်ငံ ဗီယန်ကျင်း Saysettha ဖွံ့ဖြိုးမှုဇုန်၏ စီမံခန့်ခွဲမှုအဆင့်အတန်း ပိုမိုမြင့်မားလာစေရန် ဆောင်ရွက်မည် ဖြစ်သည်။ တရုတ်-လာအို မော်ဟန်း-မော်တင်း စီးပွားရေးပူးပေါင်းဆောင်ရွက်မှု ဧရိယာ တည်ဆောက်ခြင်းအား အရှိန်မြှင့်ဆောင်ရွက်ကာ တရုတ်-မြန်မာ၊ တရုတ်-ဗီယက်နမ် နယ်စပ် စီးပွားရေး ပူးပေါင်းဆောင်ရွက်မှုဇုန် ပူးပေါင်းတည်ဆောက်ရန်အတွက် အပြန်အလှန် ဆွေးနွေးညှိနှိုင်းမှု အား တိုးမြှင့်ဆောင် ရွက်မည်ဖြစ်သည်။ ယူနန်ပြည်နယ်နှင့် အိမ်နီးချင်းနိုင်ငံများ၏ ကုန်ထုတ်လုပ်ငန်း ကဏ္ဍ ဖွံ့ဖြိုးတိုးတက်မှုဆိုင်ရာ ဆက်နွယ်မှုအား ပိုမိုနီးကပ်စေပြီး ပူးပေါင်းဆောင်ရွက်မှုအား ပိုမိုနက်ရှိုင်း စေရန် ဆောင်ရွက်မည်ဖြစ်သည်။\nပလက်ဖောင်းသည် တံခါးဖွင့်ခြင်း၏ အခြေခံနှင့် ကိုယ်ထည်ဖြစ်သည်။ ယူနန်အနေဖြင့် ရွှေလီ၊ မုံလား (မော်ဟန်း) ဖွံ့ဖြိုးရေးစမ်းသပ်ဇုန် ပလက်ဖောင်းအား အသုံးချကာ ကူမင်း၊ ဟုံဟော် လွတ်လပ်စွာ ကုန်သွယ်ရေးဇုန် တည်ဆောက်ခြင်းအား အရှိန်မြှင့်ဆောင်ရွက်ပြီး လင်ချန်း၊ ထိန်ချုံးစသည့် နယ်စပ် စီးပွားရေး ပူးပေါင်းဆောင်ရွက်မှုဇုန် လျင်မြန်စွာ ဖွံ့ဖြိုးတိုးတက်စေရန် ပံ့ပိုးကူညီသွားမည်ဖြစ်သည်။\nနန်နင်းကုန်စည်းပြပွဲ၊ ကူမင်းကုန်သွယ်ရေးပြပွဲ၊ တောင်အာရှနှင့် အရှေ့တောင်အာရှနိုင်ငံများ ကုန်စည် ပြပွဲ၊ ရင်းနှီးမြှင့်နှံမှုနှင့် ကုန်သွယ်ရေးဆွေးနွေးပွဲ စသည့် အကြီးစား နိုင်ငံတကာပြပွဲများ ပိုမိုအောင်မြင်စေ ရန်ဆောင်ရွက်ပြီး နယ်စပ်ကုန်စည်ပြပွဲ၊ တိုင်းရင်းသားပွဲတော်ပြပွဲ စသည်တို့အား ဆက်လက်ကျင်းပ သွားမည်ဖြစ်သည်။ တရုတ်-တောင်အာရှကုန်စည်ပြပွဲ၊ တရုတ်နိုင်ငံတကာခရီးသွားကုန်စည်ပြပွဲ စသည့် ဒေသတွင်း နိုင်ငံတကာပြပွဲအား ပြတင်းပေါက်အဖြစ်ဆောင်ရွက်ပြီး၊ ယူနန်အလယ်ပိုင်းဒေသ ဖွံ့ဖြိုးရေးဇုန်အား အမှီပြုကာ တံခါးဖွင့်ဖွံ့ဖြိုးရေးစမ်းသပ်ဇုန်၊ နယ်စပ်ဖြတ်ကျော် စီးပွားရေးပူးပေါင်း ဆောင်ရွက်မှုဇုန်၊ နယ်စပ်ကုန်စည်ပြပွဲ စသည်တို့အား ရှေ့တန်းတင်သည့် တံခါးဖွင့်ပူးပေါင်းဆောင်ရွက် မှု ပလက်ဖောင်းစနစ် ပေါ်ထွန်းလာစေရန် အရှိန်မြှင့် ဆောင်ရွက်မည်ဖြစ်သည်။\nထို့အပြင် ယူနန်ပြည်နယ်အနေဖြင့် နယ်စပ်ဂိတ်အခြေခံအဆောက်အအုံတည်ဆောက်မှုအား အရှိန်မြှင့် ဆောင်ရွက်ပြီး နယ်စပ်ဂိတ်ဖြတ်ကျော်ခြင်း အဆင်ပြေချောမွေ့စေရန် အဆက်မပြတ် ဆောင်ရွက်မည် ဖြစ်ပြီး နယ်စပ်ဖြတ်ကျော်ကုန်သွယ်ရေးအတွက် လွယ်ကူသည့် နယ်စပ်ဖြတ်ကျော်မှုနှင့် အဆင်ပြေ ချောမွေ့သည့် သယ်ယူပို့ဆောင်ရေးဝန်ဆောင်မှုအား ပံ့ပိုးကူညီသွားမည်ဖြစ်သည်။\nယူနန်ပြည်နယ်အနေဖြင့် ပူးပေါင်းဆောင်ရွက်မှုပလက်ဖောင်း ပိုမိုကျယ်ပြန့်စေရန် ဆောင်ရွက်သွားမည် ဖြစ်သည်။\nနှစ်နိုင်ငံဆက်ဆံရေးသည် နှစ်နိုင်ငံပြည်သူများအကြား ဆက်ဆံရေးအပေါ် အခြေခံသည်။ နှစ်နိုင်ငံ ပြည်သူများအကြား တည်ရှိသည့် နားလည်မှုနှင့် ယုံကြည်မှုသည် အပြန်အလှန် ပူးပေါင်းဆောင်ရွက်မှု ၏ ခိုင်မာသည့်အုတ်မြစ်အဖြစ် ပြောင်းလဲစေမည်ဖြစ်သည်။\nအနာဂတ်တွင် ယူနန်အနေဖြင့် နိုင်ငံဖြတ်ကျော် ပညာရေးပူးပေါင်းဆောင်ရွက်မှုအား တိုးမြှင့် ဆောင်ရွက်သွားမည်ဖြစ်ပြီး ယူနန်သို့ ပညာတော်သင် စေလွှတ်သည့်ပမာဏ ပိုမိုများပြားလာစေရန် ဆက်လက်ဆောင်ရွက်မည်ဖြစ်သည်။\nတရုတ်နိုင်ငံနှင့် အိမ်နီးချင်းနိုင်ငံ ပညာရေးကဏ္ဍ ပူးပေါင်းဆောင်ရွက်မှုစနစ်အား တည်ဆောက်ကာ အဆင့်မြင့်ပညာရေး ဘာသာရပ်ဆိုင်ရာ ပူးပေါင်းဆောင်ရွက်မှုအား ပိုမိုနက်ရှိုင်းစေရန် ဆောင်ရွက်မည် ဖြစ်သည်။ အိမ်နီးချင်းနိုင်ငံများတွင် ကွန်ဖြူးရှပ်ကျောင်း တည်ဆောက်ခြင်းအား အရှိန်မြှင့်ဆောင်ရွက် ကာ“တရုတ်စကား ပေါင်းကူးတံတား (Han Yu Qiao) ”ကမ္ဘာလုံးဆိုင်ရာ အလယ်တန်းကျောင်းသာ တရုတ်ဘာသာပြိုင်ပွဲအား တရုတ်စာအနေဖြင့် နိုင်ငံတကာသို့ ထိုးဖောက်ရာတွင် အရေးပါသည့် ပြိုင်ပွဲတစ်ခုအဖြစ် တည်ဆောက်သွားမည်ဖြစ်သည်။\nနယ်စပ်ဖြတ်ကျော် ကျန်းမာရေးကဏ္ဍ ပူးပေါင်းဆောင်ရွက်မှုအနေဖြင့် ကူမင်းမြို့အား ဒေသတွင်း နိုင်ငံတကာဆေးဝါးကုသရေးစင်တာအဖြစ် တည်ဆောက်သွားမည်ဖြစ်ပြီး အိမ်နီးချင်းနိုင်ငံများအတွက် အရည်အသွေးမြင့်မားသည့် ကျန်းမာရေးဝန်ဆောင်မှုအား ထောက်ပံ့သွားမည်ဖြစ်သည်။\nကူမင်းဒေသတွင်းနိုင်ငံတကာရောဂါထိန်းချုပ်ရေးစင်တာ တည်ဆောက်ပြီး တောင်အာရှ၊ အရှေ့တောင် အာရှနိုင်ငံများဆိုင်ရာ ရောဂါထိန်းချုပ်ရေး၊ ရုတ်တရက်ပေါ်ပေါက်လာသည့် အများပြည်သူကျန်းမာရေး ဘေးအန္တရာယ်ဆိုင်ရာ အရေးပေါ်စီမံခန်းခွဲရေး စသည့်တို့အား တာဝန်ယူဆောင်ရွက်မည်ဖြစ်သည်။\nလန်ချန်-မဲခေါင် နယ်စပ်ဖြတ်ကျော် ကူစက်ရောဂါထိန်းချုပ်ရေး ပူးပေါင်းဆောင်ရွက်မှုအား တိုးမြှင့် ဆောင်ရွက်မည်ဖြစ်သည်။ “စက္ခုဒါနခရီးစဉ်” ၊ “ချစ်ခြင်းမေတ္တာခရီးစဉ်” စသည့် နိုင်ငံတကာ ပရဟိတ ကုသရေးအစီအစဉ်များအား ဆက်လက်ဆောင်ရွက်မည်ဖြစ်သည်။\nယူနန်အနေဖြင့် နိုင်ငံတံခါးပေါက်ယဉ်ကျေးမှု တည်ဆောက်ခြင်း၊“နယ်စပ်ပြတင်းပေါက်”စီမံကိန်း စသည်တို့အား ဆက်လက်အကောင်အထည်ဖော် ဆောင်ရွက်မည်ဖြစ်သည်။ မြန်မာနိုင်ငံ ရန်ကုန်မြို့၊ ကမ္ဘောဒီးယားနိုင်ငံ ဖနွမ်းပင်မြို့ရှိ တရုတ်ယဉ်ကျေးမှုစင်တာ ပိုမိုကောင်းမွန်စွာ လည်ပတ်စေရန် ဆောင်ရွက်ပြီး တရုတ်-ကမ္ဘောဒီးယား ယဉ်ကျေးမှုဖန်တီးမှုဇုန် တည်ဆောက်ကာ အိမ်နီးချင်းနိုင်ငံများ တွင် တရုတ်စာကြည့်တိုက်၊ တရုတ်ဘာသာလေ့လာရေးကျောင်း တည်ဆောက်မှုအား ပံ့ပိုးကူညီသွား မည်ဖြစ်သည်။\nမဲခေါင်မြစ်ဝှမ်းနိုင်ငံများ မီဒီယာဖလှယ်ရေး၊“One Belt One Road”မီဒီယာတွေ့ဆုံမေးမြန်းမှု ဖလှယ်ရေးအစီအစဉ်တို့အား အရှိန်မြှင့်ဆောင်ရွက်သွားမည်ဖြစ်သည်။ ကူမင်းနိုင်ငံတကာမာရသွန် ပြိုင်ပွဲကဲ့သို့ နိုင်ငံတကာပြိုင်ပွဲအား အောင်မြင်စွာ ကျင်းပနိုင်ရန် ဆောင်ရွက်သွားမည်ဖြစ်ပြီး နိုင်ငံတကာ အားကစားယဉ်ကျေးမှု ဖလှယ်ရေး၊ ကုန်းပြင်မြင့်လေ့ကျင့်ရေးသုတေသနတို့အား ပေါင်းစည်းထားသည့် ကူမင်းကုန်းမြင့်ပြင်ဒေသ အားကစားနှင့် ကိုယ်ကာယလေ့ကျင့်ရေးအခြေစိုက်စခန်းအား တည်ဆောက် သွားမည်ဖြစ်သည်။\nနယ်စပ်ဖြတ်ကျော် ခရီးသွားကဏ္ဍ ပူးပေါင်းဆောင်ရွက်မှုတွင် ယူနန်အနေဖြင့်“ဖုန်းတစ်လုံးရှိရုံဖြင့် ယူနန်တစ်ပြည်နယ်လုံးအား လည်ပတ်နိုင်ခြင်း”ရည်းမှန်းချက်အား အကောင်အထည်ဖော်နိုင်ရန် အတွက် ခရီးသွားလုပ်ငန်း အလုံးစုံအဆင့်မြှင့်တင်ခြင်းအား အရှိန်မြှင့် ဆောင်ရွက်သွားမည်ဖြစ်သည်။ နယ်စပ်ဖြတ်ကျော်ခရီးသွားခြင်း စမ်းသပ်မှုဇုန်နှင့် နယ်စပ်ဖြတ်ကျော်ခရီးသွားခြင်း ပူးပေါင်းဆောင်ရွက် မှုဇုန်အား တည်ဆောက်နိုင်ရန်အတွက် လေ့လာဆောင်ရွက်လျက်ရှိသည်။ ခရီးသွားအရင်းအမြစ် ထိန်းသိမ်းစောင့်ရှောက်ခြင်းနှင့် အသုံးချခြင်း၊ လမ်းကြောင်းအသစ်ရှာဖွေခြင်း၊ အမှတ်သင်္ကေတ တည်ဆောက်ခြင်း၊ ဈေးကွက်ကျယ်ပြန့်စေရန် ဆောင်ရွက်ခြင်း၊ လုံခြုံရေးနှင့် ဝန်ဆောင်မှုအာမခံချက် စသည့်ကဏ္ဍရပ်များတွင် နယ်စပ်ဖြတ်ကျော် ပူးပေါင်းဆောင်ရွက်မှုအား ပိုမိုခိုင်မာစေရန် ဆောင်ရွက် မည်ဖြစ်သည်။ နိုင်ငံများစွာနှင့် ချိတ်ဆက်ထားသည့် ခရီးသွားလမ်းကြောင်း ဖော်ထုတ်ပြီး တရုတ်နိုင်ငံ နှင့် တောင်အာရှ၊ အရှေ့တောင်အာရှနိုင်ငံများ ခရီးသွားဇုန်အား တည်ဆောက်မည်ဖြစ်သည်။ လန်ချန်-မဲခေါင် ခရီးသွားမြို့များပူးပေါင်းဆောင်ရွက်ခြင်းအဖွဲ့အစည်း တည်ဆောက်ရန် ဆောင်ရွက်မည်ဖြစ် သည်။\nထို့အပြင် ယူနန်အနေဖြင့် သဘာဝပတ်ဝန်းကျင်ထိန်းသိမ်းစောင့်ရှောက်ခြင်း၊ အကြံပေးအဖွဲ့များ နယ်စပ်ဖြတ်ကျော် ပူးပေါင်းဆောင်ရွက်ခြင်းအား ပိုမိုကျယ်ပြန့်စေရန် ဆောင်ရွက်သွားမည်ဖြစ်သည်။ ယူနန်ပြည်နယ်နှင့် တစ်ကမ္ဘာလုံး ကျယ်ပြန့်စွာ ပူးပေါင်းဆောင်ရွက်ခြင်းနှင့် ကူးလူးဆက်ဆံခြင်း ပိုမို နီးကပ်စေရန်အတွက် ဆောင်ရွက်သွားမည်ဖြစ်ပြီး သက်ဆိုင်ရာနိုင်ငံ ဒေသအစိုးရနှင့် လူမှုအဖွဲ့အစည်း များအကြား အပြုသဘောဆောင်သည့် ပူးပေါင်းဆောင်ရွက်မှုအား ပိုမိုနက်ရှိုင်းစေရန် ဆောင်ရွက်ကာ နယ်စပ်ချစ်ကြည်ရင်းနှီးစွာ ကူးလူးဆက်ဆံခြင်းပုံစံသစ်အား လေ့လာဖော်ထုတ်သွားမည်ဖြစ်သည်။\nယူနန်အနေဖြင့် တောင်အာရှ၊ အရှေ့တောင်အာရှနိုင်ငံများနှင့် ပိုမိုနီးကပ်စွာ၊ ပိုမိုချစ်ကြည်ရင်းနှီးစွာ၊ ပိုမိုနက်ရှိုင်းစွာ ပူးပေါင်းဆောင်ရွက်သွားမည်ဖြစ်ပြီး ကံတူအကျိုးပေး အသိုက်အဝန်းတစ်ခုအား အတူ တည်ဆောက်သွားမည်ဖြစ်သည်။ (ယူနန်နေ့စဉ်သတင်းစာ)


လေနှင့်ဒီရေကို ပေါင်းစပ်အသုံးပြုထားသော SKWTD တာဘိုင်ဖြင့် စွမ်းအင်ထုတ်ယူမည် | Myanmar Gazette News Media Forum Network\nHome » Computers & Technology » လေနှင့်ဒီရေကို ပေါင်းစပ်အသုံးပြုထားသော SKWTD တာဘိုင်ဖြင့် စွမ်းအင်ထုတ်ယူမည်\nလေနှင့်ဒီရေကို ပေါင်းစပ်အသုံးပြုထားသော SKWTD တာဘိုင်ဖြင့် စွမ်းအင်ထုတ်ယူမည်\nPosted by Mr WorldWide on May 29, 2013 in Computers & Technology, Science & Religion, Sciences & Resources |3comments\nလေဖြင့်စွမ်းအင်ထုတ်ယူခြင်းနှင့် ပင်လယ်ရေအောက်ရှိရေစီးကြောင်းများကိုအသုံးပြု၍ စွမ်းအင်ထုတ်ယူ ခြင်းများကဲ့သို့ ပြန်လည်ပြည့်ဖြိုးမြဲစွမ်းအင်ထုတ်ယူမှုစနစ်များသည် ယခင်ကတည်းကပင် ရှိခဲ့ပြီးဖြစ်ပါသည်။ ယခုအခါ MODEC ကုမ္ပဏီ (Mitsui Ocean Development & Engineering Co) မှ ဂျပန်အင်ဂျင်နီယာများ သည် မကြာမီကာလတွင် အထက်ပါနည်းလမ်းနှစ်မျိုးအားပေါင်းစပ်၍ စွမ်းအင်ထုတ်လုပ်မည်ဖြစ်ပါသည်။ SKWTD (Savonius Keel and Wing Turbine Darrieus) ဆိုသည်မှာ Savonius တာဘိုင်အမျိုး အစားနှင့် ီမေမငနကျ တာဘိုင်အမျိုးအစားနှစ်ခုအား ပေါင်းစပ်ထားခြင်းဖြစ်ပါသည်။ ၎င်းသည် ရေပေါ်ပေါ်နေ သော အဆောက်အဦတစ်ခုဖြစ်ပြီး ရေစီးကြောင်းအောက်ဘက်တွင် Savonius ဒီရေတာဘိုင်နှင့် လေထဲတွင် Darrieus အမျိုးအစား ဒေါင်လိုက်လေရဟတ်တာဘိုင်တို့အား ပေါင်းစပ်ထားရှိခြင်းဖြစ်သည်။ တာဘိုင်နှစ်ခုကို အလယ်ဗဟိုတွင် ဂီယာအုံ၊ သို့မဟုတ် ဂျင်နရေတာနှင့်ချိတ်ဆက်ပေးထားပြီး ၎င်းဂျင်နရေတာသည် ရေစီးကြောင်း၊ သို့မဟုတ် လေမှဖြစ်စေ၊ နှစ်မျိုးစလုံးမှဖြစ်စေ ရရှိသောစွမ်းအင်ကိုလျပ်စစ်အဖြစ်ပြောင်းလဲ ထုတ်လုပ်ပေးနိုင်ပါသည်။ထို့ပြင် ဒီရေတာဘိုင် ၏ လည်ပတ်မှုသည် လေရဟတ်တာဘိုင် ၏ လည်ပတ်မှုအား အထောက်အကူဖြစ်စေပါသည်။\nDarrieus တာဘိုင်၏ပုံစံမှာ မည်သည့်အရပ်မျက်နှာမှလေတိုက်ခတ်သည်ဖြစ်စေ လည်ပတ်နိုင်ပါသည်။ ဒီရေတာဘိုင်မှာမူ ဦးတည်ရာတစ်ဖက်တည်းလည်ပတ်ပြီး ရေစီးကြောင်းလားရာဘက်သို့ အလိုက်သင့်နေရာချရန် လိုအပ်ပေသည်။ ဤတာဘိုင်သည် ရေစီးကြောင်းအားပျော့သွားလျင်ပင် ထိန်းချုပ်အသုံးပြုနိုင်ပြီး တာဘိုင်ဒလက် များကို ဆလင်ဒါပုံစံပြုလုပ်ထားသဖြင့် ရေသတ္တဝါများကြောင့်ဖြစ်ပွားသော ထိခိုက်မှုများမရှိနိုင်ကြောင်းကိုလည်း သိရှိရပါသည်။ ထို့ပြင် တာဘိုင်ဒလက်များလည်ပတ်မှုသည် ရေစီးနှုန်းထက်ပိုမိုမြန်ဆန်ခြင်းမရှိသောကြောင့် ရေနေသတ္တဝါများအတွက် ဘေးကင်းမှုဖြစ်စေပြီး ဂေဟဗေဒစနစ်ကိုလည်း ထိန်းသိမ်းနိုင်ပါသည်။\nလေရဟတ်အား ပင်လယ်ရေမျက်နှာပြင်အထက် ၄ရ မီတာ (၁၅၄ ပေ )တွင် တပ်ဆင်သင့်ပြီး ဒီရေ တာဘိုင်၏အချင်းမှာလည်း ၁၅ မီတာ (၄၉ ပေ)ရှိရပါမည်။ ၎င်းတာဘိုင်နှစ်ခုကောင်းမွန်စွာ အလုပ်လုပ်ပါကအိမ်ပေါင်း ၃၀ဝ ခန့်အား လုံလောက်စွာစွမ်းအင်ပေးနိုင်ကြောင်း သိရှိရပါသည်။\nSource: MODEC via CBS News\nလျှပ်စစ် လိုအပ်ချက် မြင့်လာတာနဲ့အမျှ\nလွယ်လွယ်ကူကူ အဆင်ပြေပြေ ထုတ်နိုင်မယ့် နည်းတွေ ရှာလာရတယ်\nဒီလို နည်းလမ်းတွေ ပေါ်လာတာကို ကြိုဆိုတယ်။\nအဲ့သည့်ဘက်တွေကနေ ထွက်ပေါက်ဖြစ်ပါဇီ လို့ လှိုက်လှိုက်လှဲလှဲ ဆုတောင်းပါရဲ့ဗျို့..\nSince the beginning of the 21st centuryanumber of the largest Japanese electronics companies have struggled financially and lost market share, particulary to South Korean and Taiwanese companies. Japanese companies have lost their dominant position in categories including portable media players, TVs, computers and semiconductors. Hit hard by the economic crisis of 2008 Sony, Hitachi, Panasonic, Fujitsu, Sharp, NEC and Toshiba reported losses amounting to $17 billion. By 2009, Samsung Electronics operating profit was more than two times larger than the combined operating profit of nine of Japan’s largest consumer electronic companies. The relative decline has been ascribed to factors including high costs, the value of the yen and too many Japanese companies producing the same class of products, causingaduplication in research and development efforts and reducing economies of scale and pricing power.\nJapan’s education system has also been highlighted asapossible contributing factor.\nလတ်တလော လျှပ်စစ်ဓာတ်အားနဲ့ ပတ်သက်ပြီး ပြောချင်တာလေး ပြောခွင့်ပြုပါ။\nစက်မှုဇုန်တွေကို ၂၄နာရီ လျှပ်စစ်ဓာတ်အား ဖြတ်တောက်ထားပါတယ်။\nဒါပေမယ့် ခုရက်ပိုင်းမှာ စက်မှုဇုန်မှာရှိကြတဲ့ လုပ်ငန်းတွေထဲကမှ အချို့သော လုပ်ငန်းများကိုတော့ လျှပ်စစ်ဓာတ်အားပေးမယ်လို့ ဖွဘုတ်တွေမှာ တွေ့လိုက်ရတော့….\nစက်မှုလက်မှုလုပ်ငန်းတိုးတက်ဖို့အတွက် စက်မှုဇုန်တွေမှာ လုပ်ကိုင်နေကြတဲ့ လျှပ်စစ်ဓာတ်အားသုံးကြတဲ့ လုပ်ငန်းတွေကို သာတူညီမျှဖြစ်စေချင်ပါတယ်။\nလျှပ်စစ်ဓာတ်အားကို အပြည့်အဝပေးနိုင်သည်ဖြစ်စေ၊ လုံးဝမပေးနိုင်သည်ဖြစ်စေ၊ အကန့်အသတ်ဖြင့်ပေးနိုင်သည်ဖြစ်စေ လုပ်ငန်းတိုင်းကို မျှဝေပေးစေလိုပါတယ်။\nနောင်တစ်ခေတ်မှာ လျှပ်စစ်ဓာတ်အားရရှိနိုင်မယ့် နည်းပညာအသစ်အဆန်းများကိုလည်း မျှော်လင့်တောင့်တမိပါတယ်။


ကိုရီးယား ထမင်းလိပ် (ဂင်ဘော့) | Wutyee Food House\n« အိမ်လုပ် ပဲပြုတ်\nJuly 25, 2011 by chowutyee ကိုရီးယားတွင် လူကြိုက်များပြီ ရေပန်းစားဆုံး ဟင်းလျာတစ်မျိုးနှင့် မိတ်ဆက်ပေးပါရစေ။ ကိုရီးယားထမင်းလိပ်ဟာ ဂျပန်ဆူရှီနှင့် ပုံစံ အတော်တူပါတယ်။ ဒါပေမယ့် ကိုရီးယား ထမင်းလိပ်မှာ ငါးစိမ်းတွေ မပါဝင်ပဲ အသီးအရွက်၊ ဟမ်တို့နှင့်သာ လိပ်ထားတာမို့ ကုန်ကျစရိတ် ပိုသက်သာပြီ ပါဝင်ပစ္စည်းတွေကို အလွယ်တကူ ၀ယ်ယူ နိုင်မှာပါ။ ၀တ်ရည်ကတော့ ဂျပန် ဆူရှီရော၊ ကိုရီးယား ထမင်းလိပ်ရော နှစ်မျိုးလုံး နှစ်သက်ပါတယ်။ သို့သော် ကိုရီးယား ထမင်းလိပ်မှာ ဆူရှီတွင် မပါဝင်တဲ့ ချိုစိမ့်အရသာရယ်၊ နှမ်းဆီကြောင့် ရတဲ့ မွှေးရနံ့ကိုပါ ရရှိမှာပါ။ လုပ်ရလည်း လွယ်တာမို့ တူတူ လုပ်စားကြည့်ရအောင်…\nချက်ပြီသား ရှမ်းဆန် [cooked sushi rice] ♦ ဆန်ချိန်ခွက် ၂လုံး\nမှတ်ချက် ။ ။ ရှမ်းဆန် မရှိပါက ရိုးရိုးဆန် ၁ချိုး ၊ ကောက်ညှင်းဆန် ၁ချိုးကို ရော၍ ချက်နိုင်သည်။\nနှမ်းဆီ [seasame oil] ♦ စားပွဲတင်ဇွန်း ၁ဇွန်း\nနှမ်း [seasame seed] ♦ စားပွဲတင်ဇွန်း ၂ဇွန်း\nရေညှိရွက် [sea weed] ♦ ၄ရွက်\nမုန်လာဥနီ [carrot] ♦ ၁ဥ (အရှည်ပါးပါးလှီးပါ)\nဟင်းနုနွယ် [spinach] ♦ လက်တဆုပ်စာ\nHam (or) ၀က်အူချောင်း(အစို) ♦ ၄ချောင်း (အရှည်ပါးပါးလှီးပါ)\nကြက်ဥ [egg] ♦ ၁လုံး (ခလောက်ထားပါ)\nသခွာသီး [cucumber] ♦ တ၀က် (အခွံနွာပြီ အစေ့ထုတ် အရှည်ပါးပါးလှီးပါ)\nပြင်ဆင်နည်း [Preparation Method]\n၁။ အရင်ဆုံး မုန်လာဥနီကို (နှမ်းဆီ(လက်ဖက်ရည်ဇွန်း ၁ဇွန်း)၊ ဆား(လက်ဖက်ရည်ဇွန်း ၃ပုံ၁ပုံ)၊ သကြား(လက်ဖက်ရည်ဇွန်း ၃ပုံ၁ပုံ))တို့ ထည့်ပြီ ဆီနည်းနည်းဖြင့် ၁မိနစ်ခန့် ကြော်ပေးပါ။\n၂။ ဟင်းနုနွယ်ရွက်များကို ပွက်ပွက်ဆူသော အိုးထဲ ဆားအနည်းငယ် ထည့်၍ ပြုတ်ပြီ ရေစစ်ထားပါ။ ပြီမှ နှမ်းဆီ(လက်ဖက်ရည်ဇွန်း ၁ဇွန်း)၊ သကြား(လက်ဖက်ရည်ဇွန်း ၁ဇွန်း) တို့ဖြင့် ရောနုယ်ထားလိုက်ပါ။\n၃။ ၀က်အူချောင်းကိုအရင် ဆီနဲ့ကြော်ပြီမှ ပျားရည်(စားပွဲတင်ဇွန်း တ၀က်)၊ ပဲငံပြာရည်(စားပွဲတင်ဇွန်း တ၀က်)တို့ဖြင့် ရောနုယ်ထားပါ။\n၄။ ကြက်ဥကို ပါဝင်ပစ္စည်းများဖြစ်သော (ဆား၊ သကြား)အနည်းငယ်ဖြင့် ရောခလောက်၍ ဆီဖြင့် အ၀ိုင်းပြားကြော်ကာ အရှည်လေးများ ဖြစ်အောင် ဓား(သို့)ကတ်ကြေးဖြင့် လှီးထားပေးပါ။\n၅။ သခွာသီးကို (ဗီနီကာ(စားပွဲတင်ဇွန်း၁ဇွန်း)၊ သကြား(လက်ဖက်ရည်ဇွန်း ၁ဇွန်း))တို့ဖြင့် ရောနယ်ပြီ နုပ်ထားပါ။\n၆။ ထို့နောက် အစားသွပ်ရန် ပစ္စည်းများဖြစ်သော (မုန်လာဥနီ၊ ဟင်းနုနွယ်၊ ၀က်အူချောင်း၊ ကြက်ဥ၊ သခွာသီး)တို့ကို ပန်းကန်တစ်ခုပေါ်သို့ ပုံတွင် ပါသည့်အတိုင်း ထည့်ထားလိုက်ပါ။\nရ။ ထမင်းကျက်ပြီဆိုလျှင် (နှမ်းဆီ၊ နှမ်း၊ ဆား) တို့ဖြင့် အသာအယာ ရောမွှေထားလိုက်ပါ။\nကိုရီးယား ထမင်းလိပ်လိပ်နည်း [Rice Roll Recipe]\n၁။ အရင်ဆုံး ၀ါးယင်းလိပ်ကို ခင်းပြီ အပေါ်မှ ရေညှိရွက် တစ်ရွက်ကို ခင်းလိုက်ပါ။\n၂။ ပြီးလျှင် နုယ်ထားသော ထမင်း(စားပွဲတင်ဇွန်း ၄ဇွန်း)ကို ပုံတွင် ပါသည့်အတိုင်း ရေညှိရွက်ပေါ်တွင် ထမင်းထည့်လိုက်ပါ။\n၃။ ပြီနောက် မုန်လာဥနီ၊ သခွာသီး၊ ကြက်ဥ၊ ၀က်အူချောင်း၊ ဟင်းနုနွယ် တို့ကို ထမင်းပေါ်တွင် တင်လိုက်ပါ။\n၄။ ခုထမင်းလိပ် စလိပ်ပါတော့မည်။ ပုံတွင် ပါသည့်အတိုင်း အဆင့်ဆင့် ကျစ်ကျစ်လေး လိပ်ပေးပါ။\n၅။ ထမင်းလိပ်ရပြီဆိုလျှင် ထက်သော ဓားကို ဆီအနည်းငယ်သုတ်ပြီ ၁၀ပိုင်းလောက်ထိ ရအောင် ပိုင်းပေးပါ။\n၆။ အရသာရှိသော ကိုရီးယားထမင်းလိပ်ကို သုံးဆောင်နိုင်ပါပြီ…\nPosted in ကိုရီယားချက်ပြုတ်နည်း | 22 Comments\t22 Responses\non July 26, 2011 at 1:46 am | Reply Sandakuu\nဗိုက်ဆာလာပီ…. လုပ်ထားတာလေးသေသပ်ပီးလှလိုက်တာ..း))\non August 10, 2011 at 8:32 am | Reply chowutyee\non April 17, 2014 at 10:51 am | Reply su\nမမ ရေညှိဖက်က အထုတ်ထဲကဖောက်ပြီးလိပ်ရုံပဲလား?\non July 26, 2011 at 2:58 am | Reply Seng Li Kham\nVery good ! Yummmy !\non July 26, 2011 at 10:17 am | Reply Cho Wut Hmone\nshare bae…. sar chin lar pe hee\nစားသွား မှုံကြီးရေ… 🙂\non July 27, 2011 at 4:09 am | Reply Kay Khine Win\nအရမ်းကောင်းမယ့် ပုံပဲ..လုပ်စားကြည့် မယ်\non July 29, 2011 at 12:59 am | Reply ကိုကိုမောင်(ပန်းရနံ့)\nကြိုက်တယ်။ စားချင်တယ်။း)))\nsar twar par Ko Ko Maung!!😀\non August 8, 2011 at 10:59 am | Reply angel\nရေညှိရွက်က ရန်ကုန်မှာ ၀ယ်လို့ရပါသလား အမ.. ဘယ်မှာ ၀ယ်လို့ရလဲ သိရင်ပြောပြပေးပါနော်….\non August 10, 2011 at 8:42 am | Reply chowutyee\nရေညှိရွက်က ရန်ကုန်မှာ ၀ယ်လို့ရတယ်။ CityMart မှာအများကြီးပဲ ဆူရှီလုပ်တဲ့ ရေညှိရွက်နဲ့ တူတူပဲ ညီမ\non October 14, 2011 at 10:58 am | Reply Amber May\nloves ur recipes and tried it at home ! yummy !\non October 14, 2011 at 6:38 pm | Reply chowutyee\nI love Korean Rice Roll too!!😀\non December 20, 2011 at 7:49 am | Reply NWE NWE WIN\nTHANKS A MA\non December 20, 2011 at 2:50 pm | Reply chowutyee\nYou r welcame sis!!🙂\non January 4, 2012 at 11:11 am | Reply tinzar\nama shan rice ka water bal lout add ya ma lal???\non January 4, 2012 at 11:13 am | Reply tinzar\nkimchin htamin kyaw recepie lay lal tin pay par ohn naw??/\non March 30, 2012 at 3:39 am | Reply darlay\n[…] July 25, 2011 ကိုရီးယား ထမင်းလိပ် (ဂင်ဘော့) […]\non May 27, 2013 at 10:53 am | Reply May Phyo Hein\nYummy ! Delicious,,,, I like it !


ရထားကြီးထွက်ရန် ( ၅ ) မိနစ်သာလို။ | Myanmar Gazette News Media Forum Network\nHome » Creative Writing » ရထားကြီးထွက်ရန် ( ၅ ) မိနစ်သာလို။\nရထားကြီးထွက်ရန် ( ၅ ) မိနစ်သာလို။\nPosted by ခင်ခ on Sep 11, 2012 in Creative Writing, My Dear Diary | 17 comments\nမနေ့ကမနက်လေယာဉ်နဲ့ ကျွန်တော်အလုပ်ရှင်ကုမ္မဏီသူဌေး မန္တလေးရုံးခွဲကိုရောက်ရှိပြီး နေ့လည်စာ ထမင်း အတူ စားရင်း သူပြောလိုက်တဲ့ စကားလေးကြောင့် ခင်ခ တစ်ယောက်စိတ်မှိုင်ချသွားပါရောဗျာ။ ကျွန်တော်က အစိုးရ ရုံးပိတ်ရက်နဲ့ တနင်္ဂနွေမှာလွဲပြီး(ဒါတောင်အလုပ်ပိတ်လို့) ကျန်အလုပ်ဖွင့်ရက်တွေဆို မနက် ၉ နာရီ ကနေ ညနေ ၅ နာရီအထိက ကျွန်တော်ရဲ့အချိန်တွေကို အခုအလုပ်တဲ့သူများဆီမှာ ရောင်းထားရတဲ့သူလေ။ ဒါနယ်မသွား၊ ခရီးမသွားရတဲ့ မန်းမှာရှိတဲ့အခါမှာပေါ့။ အကယ်လို့ နယ်သွားရမယ် ခရီးသွားရမယ်ဆိုရင် ခုနပြောတဲ့ မနက် ၉ ညနေ ၅ မဟုတ်တော့ဘူး ကျွန်တော်အချိန်တိုင်း သူတို့ပိုင်သွားပြီ၊ ဘာလို့လဲဆိုတော့ တည်းခိုနေထိုင်ဖို့ ဟိုတယ်အခန်းခရော မနက်၊နေ့လည်၊ည စတဲ့ တစ်နေ့တာစားစရိတ်ရော၊ အခြားသုံ:ဖို့ နေ့တွက်စရိတ်အပိုဆောင်ရော ပေးတာဆိုတော့ ကျွန်တော်အချိန်တွေကို သူတိုခဏပိုင်သွားပြီပေါ့လေ။ အဲလိုရှိတာပါ အရင်အနှီးဆိုလို့ လူနဲ့လုပ်အားဘဲအရင်းခံရှိတော့ အချိန်ကိုရောင်းချပြီး လရှင်းခရယူနေရတဲ့ ကုမ္မဏီဝန်ထမ်းဘ၀ပေါ့လေ။\nဒါနဲ့စကားစပြတ်သွားတာလေး ပြန်ကောက်ကြောင်းယူလိုက်အုံးမယ်၊ နေ့လည်က ထမင်းအတူစားရင်း အလုပ်ရှင်သူဌေးပြောလိုက်တဲ့ စကားက လားရှိုးဘက်မှာ ကျွန်တော်တို့ဆိုဒ်တစ်ခု တည်ဆောက်ပေးဖို့ လုပ်ငန်းတစ်ခုရတယ် အဲဒီပရောဂျက်ကကြီးလို့ ကနဦးလုပ်ငန်းအစကို မင်းဦးဆောင်သွားပြီးလုပ်ပေးပါ အလုပ်အနေအထား တည်တည်ငြိမ်ငြိမ်ရှိလို့ ကျန်တဲ့အဖွဲ့တွေ ဆက်လုပ်လို့ရနိုင်ပြီဆိုမှ ပြန်လာပေးပေါ့၊ အနည်းဆုံး တစ်ပတ်ဆယ်ရက်လောက်တော့ ဟိုမှနေပြီးလုပ်ပေးဖို့ပါ။ ဒါကလည်း အလုပ်ဆိုတာရယ် ကိုယ့်အလုပ်ရှင်က ခိုင်းတာရယ်ကြောင့်သွားရမှာပေါ့။ အရင်လည်းဒီလိုဘဲသွားခဲ့ရတာ နေပြည်တော် တည်ဆောက်ရေးတုံးကဆို လနဲ့တောင်ချီပြီး နှစ်ပေါက်သွားခဲ့ရတာပါ။ အဲဒီတုံးကတော့ ဒီဂဇက်မှာလည်း ရွာသားမဖြစ်သေးသလို အဆင်ပြေအားရင် ဂဇက်လေးဖွင့်ဖတ်လိုက် ဒါလောက်ဘဲမို့လေ၊ အခုကတော့ ရွာကိုလည်းခင်မင်မှု့ရှိလာ စာလေးတွေဖတ်ရုံတင်မဟုတ်ဘဲ ရွာထဲဝင်ဆွေးနွေးလို့တမျိုး ကိုယ်စိတ်ကူးမိတာ ဖတ်ခဲ့တာလေးတွေလည်း မရေးတတ်ရေးတတ်နဲ့ မျှဝေရေးလာတာမို့ သွားလုပ်ရမယ့်နေရာက အင်တာနက်လိုင်း အဆင်ပြေရင်တော့ ကိစ္စမရှိပေမယ့်၊ အကယ်လို့များ အင်တာနက်လိုင်းတာ အဆင်မပြေ ခဲ့ရင်တော့ဖြင့် ဆိုပြီးတွေးပူနေရင် ရင်မောစွာနဲ့ စိတ်မှိုင်ချနေရပြီပေါ့၊ အင်တာနက်လိုင်း အဆင်မသင့်လို့ ဖုန်းကတဆင့်သုံးဆိုပေမယ့်လည်း ကျွန်တော်ကိုင်တဲ့ဖုန်းနှစ်လုံးစလုံးက စီဒီအမ်အေတွေဘဲမို့ မျော်လင့်လို့ မရနိုင်ဖို့ခပ်များများရယ်၊ ဒါဆို အင်တာနက်ပါဂျီတစ်လုံး ၀ယ်သွားဆိုရအောင်လည်း ဖုန်းဖိုးနဲ့ အင်တာနက် ဖွင့်ရတဲ့ဟန်ဆက်ဖိုးနဲ့ဆို ရမယ့် လစာနဲ့က မလောက်မဌအဆင်မပြေနိုင် ပြီးတော့ နှစ်နဲ့ချီပြီးကြာတာ လည်းမဟုတ် ရက်ပိုင်းလပိုင်းလေး ဘဲဆိုတော့ မတတ်နိုင်ဘူးပေါ့လေ သူဆန်စားရဲစေဆိုတဲ့အတိုင်း ခင်ခ တစ်ယောက် ဒီနေ့ရထားနဲ့ သွားရပြီပေါ့။ လာရှိုးမှာတော့ အင်တာနက်သုံးရပေမယ့် ကျွန်တော်တို့ အလုပ် လုပ်ရမယ့်ဆိုဒ်က လားရှိုးကနေ (၅)မိုင်လောက် တောထဲသွားရမှာမို့လေ။\nဒါနဲ့ဘဲ ယူစရာရှိတဲ့အ၀တ်အစားတွေနဲ့ လိုအပ်တဲ့ဆေးဝါး၊ ပစ္စည်းတွေထဲ့ပြီး သူငယ်ချင်းမော်တော်ကားကို အကူအညီ တောင်းလို့ မန်းဘူတာကြီးဆီသွားဖို့ မဒမ်ခကိုနုတ်ဆက်ပြီး အိမ်ကနေထွက်ခဲ့ရပြီပေါ့။ ရထား မထွက်မီ အချိန်လေးမှာ သူငယ်ချင်းရဲ့ဂျီနဲ့ အင်တာနက်လိုင်းချိတ်ပြီး ဒီပိုစ့်လေးရေးနေတာပေါ့။ ဟော အချက် ပြအသံပေးနေပါပြီ မှိတ်တုတ်မှိတ်တုတ်ဆိုင်းဘုတ်မှာလည်း စာတမ်းဖော်လို့ ရထားထွက်ခွါရန် ၅ မိနစ် သာလို ပါသည်တဲ့ ကဲအချိန်ကိုသူများရောင်းပြီးလုပ်ကိုင် စားသောက်နေရတဲ့သူမို့ သွားလိုက်အုံးမယ်ဗျာ၊ လိုက်ပို့ပေး တဲ့ သူငယ်ချင်းကိုလည်း သူ့ဖုန်းလေးပြန်ပေးရင် “သူငယ်ချင်းရေ တာ့ တာ နော်´´ လို့။\nရထားကြီး ထွက်လို့ သွားပြီ\nလက်ကလေး ပြလို့ နှုတ်ဆက်….\nကိုခင်ခရေ ၅ မိုင်ဆိုတော့ ညနေဘက်အားတဲ့အခါ မြို့ထဲဘက် ၀င်ပြီး သုံးရင်ရနိုင်ကောင်းပါတယ်။\nကိုခင်ခ ရေ အစစ အဆင်ပြေ အောင်မြင်ပါစေ ဆုတောင်းပါတယ်။\nအက်စစ်ဖြိုနည်းလေးပေးတာ အထူးကျေးဇူးတင်ကြောင်းလဲ ပြောပါရစေ။\nသိချင်တာလေးတွေ ထပ်မေးနိုင်ဖို့ မကြာမကြာ လာပါလို့ ဘဲ မှာချင်ပါတယ်။ :-)\nခဏအားလဲ Post လေးတွေ ရေးထားပါ…\nတာ့ တာ ..\nဦးဦးခင်ခရေ အနည်းဆုံးတစ်ပတ်တစ်ခါလောက်တော့ ပြန်တွေ့ရမယ်လို့မျှော်လင့်ပါတယ်\nလူမှုရေး၊ စီးပွားရေး၊ ကျန်းမာရေး အစစအဆင်ပြေပါစေ..\n၅ မိနစ်သာလိုလို့ပဲ.. အင်း နပိုလီယံလိုများ ၅ မိနစ်နောက်ကျသွားခဲ့ရင်\nအမလေး နော် ရင်ထဲကို မကောင်းဘူး….. ကိုခင်ခတို.များ ချွဲတတ်ပ မဒမ်ခကိုတောင် အဲဒီလို နှုတ်ဆက်ခဲ့ရဲ.လား…\nပုံစံက ချစ်သူနဲ. ခွဲပြီး ရက်အကြာကြီး အလုပ်သွားလုပ်မယ့် ကိုလူပျိုလေး ချွဲနေတာကြနေတာပဲ… အော် သံယောဇဉ်က ကြီးပါပေ့ ကိုခင်ခ ရယ်…\nဟိုမှာ အလုပ်အဆင်ပြေပြီး မြန်မြန်ပြန်လာ နိုင်ပါစေဗျားးးးးးးးးး\nအန်ကယ်ရဲ့ ရွာအပေါ် စွဲလန်းစိတ်ကိုတော့ ပစ်ကြွေသွားပြီ ။\nခရီးထွက်ချိန်ဆိုလျှင် များသောအားဖြင့် ဗျာများပြီး ပြင်ဆင်နေရတာ များတယ် ၊စာရေးဖို့ ဆိုတာ သိပ်တော့မလွယ်ဘူးရယ် ။\nရွာကို သတိရပြီး … အိမ်ကထွက်ကတည်းက နှုတ်ဆက်ပြီး သတိမရတော့တဲ့ … မဒမ်ခင်ခကို မန်းလေးလာတဲ့ အခါ ဒီစာလေး လက်ဆောင်ပေးဖို့ ပရင့်ထုတ်ထားပါကြောင်း ……… ဟီး\nကဲ ကျွန်တော်လဲ မနက်ဖြန်ကစပြီးခရီးထွက်စရာ ကိစ္စလေးရှိလို့ ရွာကိုဒီနေရာကနေပဲ\nမတတ်နှိုင်ပါ။ညပိုင်းတော့ အားနှိုင်မယ်ယူဆရတာပါပဲ။ရွာကြီးအေးချမ်းစွာနဲ့ အရှည်ဖွံ့ဖြိုးတိုးတက်ပါစေ။\nကိုပေရေ မမြင်လိုက်တော့ဘူးဗျ ပြန်ရောက်ရင်ဆုံကြအုံးစို့လေ။\nPooch ရေ ညစာထမင်းစားရင်း ရွာထဲဝင်ကြည့်တာလေ၊ဆုတောင်းပေးတဲ့ အတွက်လည်း ကျေးဇူးနော်။\nအရီးရေ ရွာထဲတော့ ရောက်နေမှာပါ၊ ဒီရွာမှာနေတာကိုး။\nမအိရေ အခုလည်းပိုစ့်တစ်ခုတော့ရေးနေပြီး စာတွေလည်းဖတ်နေပါရဲ့။\nမမိုးဇတ်ရေ တပတ်တစ်ခါတော့မလုပ်ပါနဲ့ ခင်ခက အင်တာနက်ရတယ်ဆိုတာနဲ့ ရွာလည်ထွက်စမြဲပေါ့။\nhtet way ၊ Shwe Tike Soe ၊ Hnin Hnin ၊ မိုးတိမ် နဲ့ ဦးပါရေ ကွန်မန့်လေးတွေ အတွက်ကျေးဇူးပါ။\nကြားဖူးခဲ့တဲ့စကားဥပမာလေးကိုပြောအုံးမယ် မအိတုံရေ အဖေကအစိုးရ၀န်ထမ်း နယ်မှာတာဝန်ကျပြီး ခဏရန်ကုန်မိသားစုထံပြန်လာလို့ ခွင့်ရက်စေ့တဲ့အတွက် ရထားနဲ့ ပြန်တော့ ကလေးတွေက ရန်ကုန်ဘူတာကြီးကို လိုက်ပို့ကြတယ်။ သူတို့လိုက်ပို့တာက ဘူတာကြီးစခန်းသာ စားသောက်ဆိုင်မှာ လိုက်ပို့ရင်းမုန့် စားရလို့လေ၊ သူက သမီးတွေကြည်ရှိတာပါ။ အဲလိုနဲ့ ရထားတွဲမရောက်သေးခင် မုန့်စားနေတုံး ကောင်လေးတစ်ယောက်က အထုပ်ကလေးတစ်ထုပ်နဲ့ သူတို့ နားလာရပ်ရင်: အတူတူနယ်မှာတာဝန်ကျတဲ့ သူ့အဖေဆီကိုလူကြုံပစ္စည်းလာပေးတော့ သားမင်းအမေကောနေကောင်းလား ဦးကနုတ်ဆက်တယ်လို့ပြောလိုက်ဆိုပြီး အတူတူအလုပ်လုပ်တဲ့ သူငယ်ချင်းမိသားစုမို့ လောကွတ်စကားဆို နုတ်ဆက်တာပေါ့။ ဒါနဲ့ဘဲ ရထားထွက်တော့မယ် တွဲပေါ်တက်တော့ အဖေက သမီးတွေကိုနုတ်ဆက်ပြီး တက်သွားတာပေါ့၊ နောက်နေ့ဟိုရောက်လို့ ကောင်းမွန်စွာရောက်ကြောင်း အမျိုးသမီးဆီဖုန်းဆက်တော့ အမျိုးသမီးက စကားနာထိုးပြောတယ်တဲ့ အိမ်ကအမျိုးသမီးကိုတော့ သမီးတွေနဲ့နုတ်ဆက်စကား မပါးနိုင်လောက်အောင် မအားရှာဘူးနော်တဲ့ပြောပြီး ဖုန်းချလိုက်တယ်၊ အဲဒီမှာဘဲ ဖုန်းလေး ကိုင်ရင်းမြည်တွန် လိုက်တာကတော့ အင်း ငါသမီးတွေရဲ့ လက်စောင်းက ထက်သပါကွယ်တဲ့။ မအိတုံရေ အန်ကယ်ပြောတာ ပုံပြင်တော့မဟုတ်ပေမယ့် သမီးမန့်ပေးတာ အတွက်တော့ အဖြေလေးရကောင်းပါရဲ့နော်၊ ကွန်မန့်အတွက်လည်းကျေးဇူးပါ။\nဒီစာအရဆိုရင် နောက်မကျဘူးဆိုတော့ အလုပ်အသစ်ရှာစရာမလိုတော့ဘူးပေါ့။\nဒီလိုလုပ်ဗျာ ညနေထမင်းစားထွက်ရင် လားရှိုးမြိုထဲလာပြိး အင်တာနက်သုံးဗျာ။\nပြည်ထောင်စုဘော့လုံးကွင်းနား မှာ အင်တာနက်ဆိုင်ရှိတယ်။ဒါပေမယ့် ကိုးနာရီထက်\nရထားထွက်ခါနီး မဒမ်ခကို ခိုင်ထူးရဲ့ သို့တရံတစ်ခါဆီ သီချင်းထဲကလို\n“သံဇကာအလည်မှာ တစ်ယောက်တစ်ဖက် ရှိနေဆဲ စကားသံတွေမသဲကွဲ ဒို့နှစ်ယောက်လဲ”တွေဆိုပြီး\nကျနော်လည်း မကြာခင် သွားရဦးမယ်ထင်ပ\nနှုတ်တော့ မဆက်ပါဘူး လက်လေးဘဲပြသွားမှာ\nကိုဆာမိရေ တာ့ တာ ပါနော်။ လက်အရမ်းကိုဝှေ့ရမ်းလိုက်လို့ ဘေးကလူကတောင့် လှည့်ကြည့်သေးသဗျ။


How'd it happen and more reports?: သွင်းကုန် မြင့်တက်နေလို့လား ဒါမှမဟုတ် အိမ်ခြံမြေပြီးတော့ ဒေါ်လာဘက်ကို သွားမှာလား\nသွင်းကုန် မြင့်တက်နေလို့လား ဒါမှမဟုတ် အိမ်ခြံမြေပြီးတော့ ဒေါ်လာဘက်ကို သွားမှာလား\nအောက်တိုဘာ ၃၀ ရက်က Money Cahnger တစ်ခုတွင် နိုင်ငံခြားငွေလဲလှယ်နေကြသူများကို တွေ့ရစဉ် (ဓာတ်ပုံ-မြင့်သူ)\nယခုလပိုင်းအတွင်း ဈေးကွက်၌ ဒေါ်လာ ဈေးမြင့်တက် လာခြင်း သည် ကာလအတန် ကြာ ငြိမ်သက် နေသည့်အနေအထားမှ တစ်လ အတွင်း တစ်ဒေါ်လာလျှင် ၁၅ ကျပ် ဝန်းကျင် တက်သွား သည့်အနေ အထားဖြစ်နေခြင်းကြောင့် အိမ်ခြံ မြေတွင် ရင်းနှီးမြ§ုပ်နှံ သည့်သူ များ ကမ္ဘာ့ဒေါ်လာ ဈေးမြင့် တက်ပြီး သွင်းကုန် တင်သွင်း မှုပါ လိုက်ပါမြင့်တက်နေ သည့်အချိန် တွင် ဒေါ်လာဈေးကွက်သို့ အချိန် ကိုက်ဝင်ရောက် လာကြပြီလား ဆိုသည့် ခန့်မှန်းသုံးသပ်မှုများ ရှိနေကြောင်း သတင်းရရှိသည်။\n“မြန်မာနိုင်ငံမှာ ဒေါ်လာဈေး တစ်ထောင် အောက်ရောက်သွားတာ ပြီးခဲ့တဲ့ ၂ဝ၁ဝ ပြည့် နှစ်ကုန်ပိုင်းလောက်ကစပြီး တဖြည်းဖြည်း ကျလာတာပါ။ အဲဒီကနေပြီးတော့ ရှစ်ရာ ကျော်လောက်နဲ့ တော်တော်ကြာကြာနေခဲ့ သေးတယ်။ မနှစ်က ဧပြီလနောက်ပိုင်းမှာ ၈၅ဝ ဝန်းကျင်လောက်ကနေစပြီး တဖြည်းဖြည်း တက်လာခဲ့တယ်။ ဒါပေမဲ့ ၉၇ဝ ဝန်းကျင် လောက်မှာပဲ ရှိနေခဲ့တယ်။ အခု ပြီးခဲ့တဲ့ စက်တင်ဘာလကုန် အောက်တိုဘာလဆန်း လောက်ကစပြီး တဖြည်းဖြည်း တက်ရိပ်ပြ လာတာ အခုအောက်တိုဘာလကုန်ပိုင်းမှာ တစ်ဒေါ်လာကို ၁ဝဝ၅ ကျပ်လောက်အထိ ဖြစ်လာတယ်။ အောက်တိုဘာလဆန်းပိုင်း လောက်မှာ ၉၉ဝ ရှိရာကနေ အခုလကုန်မှာ ၁ဝဝ၅ ကျပ်ဆိုတော့ တစ်ဒေါ်လာကို ၁၅ ကျပ် လောက်ကွာသွားတယ်။ အဲဒီပမာဏက လက်ကြီးသမားတွေအတွက်ဆိုရင်တော့ လှောင် ထားတဲ့သူတွေအတွက် တော်တော်ကိုအကျိုး အမြတ်ရနိုင်တယ်။ ဒါပေမဲ့ သွင်းကုန်သမား တွေတော့ အများကြီးထိခိုက်နိုင်ပါတယ်”ဟု စီးပွားရေးလုပ်ငန်းရှင်တစ်ဦးက ဆိုသည်။\nမြန်မာနိုင်ငံ၏ ငွေလဲနှုန်းအားသတ်မှတ် ရာတွင် ဗဟိုဘဏ်မှနေ့စဉ်ဈေးနှုန်းများအား သတ်မှတ်ပေးနေခြင်းဖြစ်ပြီး တရားဝင်ငွေလဲ လှယ်ရေးလုပ်ငန်းများသည် ဗဟိုဘဏ်၏ ရည် ညွှန်းငွေလဲနှုန်းကိုအခြေခံ၍ သိမ်ဖြူဈေး ကွက်လက်လီရောင်းဝယ်မှုများအတွက် ဗဟို ဘဏ် Reference Rate ၏ အပေါင်း ဝ ဒသမ ၈ ရာခိုင်နှုန်းနှင့် အနုတ် ဝ ဒသမ ၈ ရာခိုင်နှုန်း ဘောင်အတွင်းတွင်လည်းကောင်း၊ Authorized Dealer လိုင်စင်ရဘဏ်များအတွက် Interbank Market တွင် လက်ကားရောင်းဝယ်မှုများ အတွက် ဗဟိုဘဏ် Reference Rate ၏ အ ပေါင်း ဝ ဒသမ ၃ ရာခိုင်နှုန်းနှင့် အနုတ် ဝ ဒသမ ၃ ရာခိုင်နှုန်း ဘောင်အတွင်းတွင် ဆောင်ရွက်ရကြောင်း၊ ယခုရက်ပိုင်းအတွင်း ဗဟိုဘဏ်ရည်ညွှန်း သတ်မှတ်ဈေးမှာလည်း တစ်ထောင်ဝန်းကျင်တွင်ရှိနေကြောင်း သိရသည်။\n“အခုက ကမ္ဘာပေါ်မှာ ဒေါ်လာကိုက Strong ဖြစ်လာတယ်။ ဒါနဲ့ ဆက်စပ်ပြီးပါ လာတဲ့သဘောလည်းရှိပါတယ်။ အခုလိုတက် လာတဲ့အချိန်မှာ ရှုံးတဲ့သူရှိသလို မြတ်တဲ့သူ လည်းရှိမှာပါ။ ပို့ကုန်သမားတွေကတော့ အ မြတ်ထွက်လိမ့်မယ်။ တင်သွင်းတဲ့သူတွေက တော့ သွားထိလိမ့်မယ်။ ဆိုတော့ သွင်းကုန် သမားတွေသွားထိမယ်ဆိုတော့ စားသုံးသူ လည်းထိမှာပေါ့။ အဓိကçကတော့ ပြည်သူ တွေရဲ့ စားဝတ်နေရေးက ကုန်ဈေးနှုန်းတက် လာတဲ့အတွက် သွားပြီး ထိခိုက်နိုင်တယ်။ ဆိုတော့ နေ့စဉ်ဘဝတွေကတော့ စိန်ခေါ်မှု တွေ ပိုများလာမှာပေါ့။ ဒီကိစ္စမှာ အကျိုး ရော အပြစ်ရော နှစ်ခုရှိတယ်။ ဟိုတုန်းက ဒေါ်လာဈေးတက်တုန်းကတော့ တချို့က ဒေါ်လာဈေးကိုချချင်တယ်။ အခုအနေအထား အရ စီးပွားရေးစနစ်အနေနဲ့ကြည့်ရင်တော့ အကျိုးရှိတယ်လို့ပြောရင် ပြောလို့ရတာပေါ့၊ အခွင့်ကောင်းယူနိုင်ရင်ပေါ့။ ဒါပေမဲ့ ကျွန် တော်ထင်ပါတယ် မယူနိုင်ဘူးလို့ထင်တယ်။ ဘာကြောင့်လဲဆိုတော့ မြန်မာပြည်ရဲ့ Export က အများကြီးရှိတာမဟုတ်ဘူး။ သွင်းကုန်ပဲ များနေတာ။ ဆိုတော့ ပြည်သူလူထုက အ နည်းနဲ့အများခံရမယ်ထင်တယ်”ဟု စီးပွား ရေးပညာရှင်ဦးစိုးသိန်းက ပြောကြားသည်။\nယင်းကဲ့သို့ ဒေါ်လာဈေးတက်လာခြင်း သည် လောလောဆယ်တွင် Budget Deficit အပေါ်တွင်အများကြီး သက်ရောက်မှုမရှိသော် လည်း ရေရှည်တွင် မည်သို့ဖြစ်လာမည်ကို စောင့်ကြည့်သွားရမည်ဖြစ်ကြောင်း ၎င်းက ဆိုသည်။\n“Budget Deficit ကိုတော့ အများကြီး မထိခိုက်နိုင်ဘူးလို့ မြင်တယ်။ ဘာကြောင့် လဲဆိုတော့ မြန်မာနိုင်ငံမှာ Budget Deficit က နဂိုကတည်းက ကြီးနေပြီးသား။ အခု ဒီ လောက်တက်သွားတာနဲ့တော့ သူ့ကိုအများ ကြီးမထိခိုက်သေးဘူး။ ဒါပေမဲ့ ဒီကာလ ဘယ်လောက်အထိ ကြာသွားမလဲ၊ ဘယ် လောက်အထိ တက်လာမလဲဆိုတာကတော့ ကြည့်ရမယ်။ Long Term အတွက်ဆိုရင် တော့ ထိခိုက်မှုရှိနိုင်တယ်”ဟု ဦးစိုးသိန်း က ဆိုသည်။\nအောက်တိုဘာ ၃ဝ ရက် မွန်းလွဲပိုင်းက ရန်ကုန်မြို့တွင်းတစ်နေရာအား တွေ့ရစဉ်\n၂ဝ၁၄-၂ဝ၁၅ ဘဏ္ဍာရေးနှစ်တွင်မူ ဧပြီ ၁ ရက်မှ အောက်တိုဘာ ၃ ရက်အထိ ခြောက် လတာကာလအတွင်း မြန်မာနိုင်ငံ၏ ပြည်ပ ကုန်သွယ်မှုပမာဏ ဒေါ်လာ ၁၄ဝ၂ ဒသမ ၅ဝ၈ သန်းရှိလာခဲ့ပြီး ယခင်ဘဏ္ဍာနှစ် ကာလတူထက် ၃ ဒသမ ၂ ဘီလျံကျော် ပိုမို ကုန်သွယ်နိုင်ခဲ့ကြောင်း၊ သို့သော်လည်း အခြား တစ်ဖက်တွင် ကုန်သွယ်ရေးလိုငွေပြနေကြောင်း၊ စုစုပေါင်းကုန်သွယ်မှုပမာဏ ၁၄ ဘီလျံတွင် သွင်းကုန်တင်သွင်းမှုပမာဏ ရှစ်ဘီလျံကျော် ရှိနေပြီး ပို့ကုန်တင်ပို့နိုင်မှုမှာ ငါးဘီလျံကျော် သာရှိနေသေးကြောင်းနှင့် ယင်းကဲ့သို့ ကုန် သွယ်မှုလိုငွေ သုံးဘီလျံကျော်ပြနေခြင်းသည် သွင်းကုန်ပိုမိုတင်သွင်းနေသည့်အတွက်ကြောင့် ဖြစ်ပြီး ယင်းအတွက် ဒေါ်လာဈေးမြင့်တက် နေခြင်းလည်း ဖြစ်နိုင်ကြောင်း သုံးသပ်ကြ သည်။\nလက်ရှိဒေါ်လာဈေး သိသိသာသာတက် လာခြင်းသည် ဈေးကစားမှုများကြောင့်လည်း ဖြစ်နိုင်ကြောင်း၊ ဖြစ်နိုင်ခြေ အခြေအနေများ အား လေ့လာသုံးသပ်ပါက သွင်းကုန်တင်သွင်း မှုများနေသည့်အပေါ်တွင် ဒေါ်လာဈေးလိုက် ပါ တက်လာပြီး တက်ရိပ်ပြလာသည့်အတွက် ငွေကြေးကစားလိုသူများ ဝင်ရောက်လာခြင်း လည်းဖြစ်နိုင်ကြောင်း၊ ထို့အတူ ကမ္ဘာ့ဈေး ကွက်တွင် ဒေါ်လာဈေးမြင့်တက်လာမှုမှာလည်း အကြောင်းရင်းတစ်ရပ်ဖြစ်ကြောင်း သိရ သည်။\nလက်ရှိဒေါ်လာဈေး သိသိသာသာတက်လာခြင်းသည် ဈေးကစားမှုများကြောင့်လည်း ဖြစ်နိုင်ကြောင်း၊ ဖြစ်နိုင်ခြေ အခြေအနေများ အား လေ့လာသုံးသပ်ပါက သွင်းကုန်တင်သွင်းမှု များနေသည့်အပေါ်တွင် ဒေါ်လာဈေးလိုက် ပါ တက်လာပြီး . . .\nလက်ရှိအခြေအနေတွင် ဒေါ်လာဈေး အတက်အကျကို ဝင်ထိန်းနိုင်သည့်အနေအ ထားမျိုး မြန်မာနိုင်ငံတော်ဗဟိုဘဏ်တွင် မရှိသေးကြောင်း ဘဏ်လုပ်ငန်းဆိုင်ရာ ကျွမ်း ကျင်သူတို့ကသုံးသပ်သည်။\n“မြန်မာနိုင်ငံဗဟိုဘဏ်က အဲဒီလောက် Strong မဖြစ်ဘူး။ ဒီလောက် Margin မှာ လည်း လိုတော့ မလိုသေးဘူး။ သူကတော့ စီးပွားရေးအရ ဘာပြနေလဲဆိုတာနဲ့ စီးပွား ရေးပေါ်လစီကြီးတစ်ခုလုံးကို စဉ်းစားရမှာ။ စောစောကပြောသလိုပဲ Short Term လား Long Term လားဆိုတာပဲကြည့်ရမယ်။ တစ် ခါတလေကျတော့ ဒေါ်လာဈေးတက်တယ်။ ဒီလိုတက်တဲ့အပေါ်မှာလိုက်ပြီး နည်းနည်း ဈေးကစားကြည့်တယ်။ ဈေးကစားလိုက်လို့ နည်းနည်းပိုတက်သွားတာရှိတယ်။ တစ်ခါ တလေကျတော့ ဈေးက လိုက်မလာဘူး။ပြန်ကျသွားတာလည်း ရှိတယ်။ အခုကိစ္စမှာ တကယ်လို့များ ဆက်တက်မယ်ဆိုရင်တော့ ပြဿနာရှိပါတယ်။ အဲလိုဖြစ်လာရင်တော့ အကုန်လုံးပတ်သက်လာမယ်။ စောစောက ပြောတဲ့ ဘတ်ဂျက်လိုငွေပြတဲ့အပေါ်မှာပါ ထပ်ပြီးသက်ရောက်မှုရှိလာမှာပါ။ လက်ရှိအ နေအထားကတော့ အခု တစ်လလောက်အ တွင်းမှာ ဖြစ်လာတာဆိုတော့ ဘယ်ကိုသွား မယ်ဆိုတာ သိပ်ခန့်မှန်းလို့မရသေးပါဘူး”ဟု ဦးစိုးသိန်းက သုံးသပ်ပြောကြားခဲ့သည်။\n“အခုဒေါ်လာဈေးတက်လာတယ်။ ဒါ က နိုင်ငံခြားမှာလည်းတက်လာတာပဲ။ အမေ ရိကန်နိုင်ငံရဲ့ စီးပွားရေးအခြေအနေက နည်း နည်းလေးပြန်ပြီး ခေါင်းထောင်လာတယ်။ တက်ပေမယ့်လည်း နိုင်ငံတကာမှာကတော့ သူတို့ရဲ့ဈေးကွက်က ရင့်ကျက်နေတဲ့သဘော ရှိတယ်။ မြန်မာနိုင်ငံမှာကတော့ အဲလိုမျိုး မရင့်ကျက်ဘူး။ ဈေးနှုန်းကတက်လာလို့ရှိ ရင် ဒါဖြစ်သင့်တဲ့နှုန်းလားဆိုတာ ဈေးကွက် ကပဲ ဆုံးဖြတ်တာ။ မဟုတ်ဘူးဆိုရင် သူ့ဟာ သူပြန်ကျသွားတာ။ ဈေးကွက်စီးပွားရေးရဲ့ အခြေခံသဘောတရားက ဒီလိုပဲသွားတယ်။ မြန်မာပြည်မှာကျတော့ တက်ပြီဆိုရင် ဆက် တက်တော့မယ်ထင်နေတယ်။ အတိုင်းအ တာတစ်ခုအထိတော့ရှိပါတယ်။ နောက်တစ် ခုက ကောလာဟလကြောင့် တက်တာရှိတယ်။ တက်မယ်တက်မယ်ဆိုပြီးတော့ လူတွေက လိုက်ဝယ်ကြတာရှိတယ်။ ဒါကြောင့်ထပ် တက်တယ်။ ဝယ်စုကြတယ်။ နောက်တော့ ပြန်ကျပြန်ရော။ ဆိုတာက Inflation Psyc-hology ရှိနေတယ်။ ဒါတွေကလည်း ခဏခဏ ကြုံနေရတယ်”ဟု ကမ္ဘောဇဘဏ်၏ ဝါရင့် အကြံပေး ဦးသန်းလွင်က ပြောကြားသည်။\n“အခု ဗဟိုဘဏ်ရည်ညွှန်းဈေးက ၁ဝဝဝ ဝန်းကျင်လောက်ရှိနေတယ်ဆိုတဲ့ အပိုင်းမှာ လည်း သူလည်းသုံးသပ်မှာပါ။ အပြင်မှာပေါက် နေတဲ့ဈေးကွက်၊ ဒေါ်လာရဲ့အခြေအနေ၊ အဲဒီအပေါ်မှာကြည့်ပြီးတော့ Reference Rate သတ်မှတ်ပေးတာဖြစ်နိုင်ပါတယ်”ဟု ၎င်းက ဆိုသည်။\nလက်ရှိအခြေအနေတွင် မြန်မာနိုင်ငံမှ ပြည်ပတင်ပို့နေမှုတွင် အဓိကအားဖြင့် သဘာဝ ဓာတ်ငွေ့နှင့် ကျောက်မျက်ရတနာတို့၏ အ ခန်းကဏ္ဍကိုချန်လှပ်ထားပါက လယ်ယာထွက် ကုန်ပစ္စည်းဖြစ်သည့် ဆန်နှင့်ပဲတင်ပို့မှုမှနှစ် စဉ် နိုင်ငံ၏ GDP ကို အထောက်အကူဖြစ်နေ ကြောင်း၊ ရေထွက်ကုန်ပစ္စည်းတင်ပို့မှုမှလည်း အတိုင်းအတာတစ်ခုအထိ ဝင်ငွေရနေသေး ကြောင်း သိရသည်။\n“ပြောရရင် Export ပို့မယ့်ပစ္စည်းတွေ အနေနဲ့တော့ ဒေါ်လာဈေးတက်ရင် ပြည် တွင်းဈေးလည်းတက်တာပေါ့။ အခုလက်ရှိ ပဲဈေးကွက်ကလည်း ဒေါ်လာဈေးတက် တယ်ဆိုတော့ မတ်ပဲရော၊ ပဲစင်းငုံရော ပဲနှစ် မျိုးစလုံးဈေးတက်တယ်။ မတ်ပဲက အောက် တိုဘာ ၂၉ ဆိုရင် ၇၄၂ဝဝဝ ကျပ်၊ ပဲစင်းငုံ က ၇၄ဝဝဝဝ ကျပ်၊ ပဲနှစ်မျိုးစလုံးပြန်တက် လာတယ်။ အရောင်းအဝယ်ကတော့ ပြည် တွင်းမှာလည်း အရောင်းအဝယ်ဖြစ်တယ်။ ရာခိုင်နှုန်း ၁ဝ အာမခံ ကြိုရောင်းကြိုဝယ် တွေလည်း အရောင်းအဝယ်ဖြစ်ကြပါတယ်။ အိန္ဒိယဈေးကွက်က အဝယ်လိုက်တာရော ဒေါ်လာဈေးတက်တာရောကြောင့် ပဲဈေး တက်တယ်။ အရောင်းအဝယ်ကောင်းနေပါ တယ်”ဟု မြန်မာနိုင်ငံပဲမျိုးစုံနှင့် နှမ်းကုန် သည်များအသင်းမှ အတွင်းရေးမှူး ဦးမင်း ကိုဦးက ပြောကြားသည်။\nပြည်တွင်းပဲဈေးကွက်အတွင်း စက် တင်ဘာလကုန်နှင့် အောက်တိုဘာလဆန်း ပိုင်းအတွင်း ပဲဈေးအေးနေပြီး မတ်ပဲဈေးမှာ ကျပ် ၆၅ဝဝဝဝ သာရှိခဲ့ရာမှ အောက်တိုဘာ ဒုတိယပတ်အတွင်း မတ်ပဲဈေးမှာ ကျပ် ၇၂၅ဝဝဝ ဈေးရှိခဲ့ပြီး အောက်တိုဘာ ၂၉ ရက် တွင် ကျပ် ၄၇၅ဝဝဝ ဈေးသို့ ရောက်ရှိလာ ခြင်းဖြစ်ကြောင်း သိရသည်။\n“ပြည်တွင်းမှာလက်ရှိသုံးနေတဲ့ကုန် ပစ္စည်းအများစုက ပြည်ပကဒေါ်လာနဲ့သွင်း တာ။ လူသုံးကုန်ပစ္စည်းတွေ၊ ဆေးဝါးပစ္စည်း တွေရှိတယ်။ နောက် ကားက အစပေါ့။ သွင်း ကုန်သမားတွေထိမှာပေါ့။ ရေရှည်ဆိုရင် လည်း စားသုံးသူကိုထိခိုက်လိမ့်မယ်။ ဘယ် လောက်ကြာမလဲတော့ ကျွန်တော်တို့က စောင့်ကြည့်ရမှာပေါ့။ ကုန်ဈေးနှုန်းတက်ပြီ ဆိုရင်တော့ ဝန်ထမ်းတွေ အဓိကခံရမှာပါ။ ဆန်စပါးဈေးကွက်အနေနဲ့ဆိုရင်တော့ ဒီလို ဒေါ်လာဈေးတက်တဲ့အတွက် ပြန်ကောင်းရင် လည်း ကောင်းလာနိုင်ပါတယ်။ တွက်ခြေမ ကိုက်လို့ သိပ်မပို့နိုင်တာ ကြာပြီ။ ဒါပေမဲ့ ပြောလို့တော့မရသေးပါဘူး”ဟုမြန်မာနိုင်ငံ ဆန်စပါးအသင်းချုပ်မှ တွဲဖက်အတွင်းရေး မှူး ဒေါက်တာစိုးထွန်းက ပြောကြားသည်။\nရန်ကုန်မြို့သစ်စီမံကိန်းအား ဖျက်သိမ်း လိုက်ပြီးနောက်ပိုင်း အိမ်ခြံမြေဈေးကွက်အ ရောင်းအဝယ်အနည်းငယ်အေးသွားခဲ့ကြောင်း၊ အလားတူ ကွန်ဒိုအရောင်းအဝယ်ဈေးကွက် လည်း အထိုက်အလျောက် ကျဆင်းသွား ကြောင်း၊ အိမ်ခြံမြေအရောင်းအဝယ် ကဏ္ဍတွင် အခွန်နှုန်းထားများတိုးမြ§င့်လိုက်သည့် နောက် ပိုင်း ယင်းကဲ့သို့အေးသွားခြင်းဖြစ်ကြောင်း သတင်းရရှိသည်။ ယင်းအချိန်၌ ယခုကဲ့သို့ ဒေါ်လာ ဈေးသိသိသာသာမြင့်တက်လာခြင်း သည် အိမ်ခြံမြေပြင်ပတွင် ရင်းနှီးမြ§ုပ်နှံမှုတစ် ရပ် တည်ဆောက်လာခြင်းဖြစ်နိုင်ကြောင်း၊ ယခင်ကလည်း ဒေါ်လာ၊ ရွှေ၊ ကားစသည့် ကဏ္ဍများတွင် ရင်းနှီးမြ§ုပ်နှံခဲ့ကြကြောင်း၊ သို့သော် ယခုနှစ်ပိုင်းအတွင်း ရွှေဈေးကျဆင်း နေခြင်း၊ ကားဈေးနှုန်းများကျဆင်းနေခြင်း နှင့် ဒေါ်လာဈေးများလည်း ကျဆင်းနေခြင်း ကြောင့် အိမ်ခြံမြေဘက်သို့ အလုံးအရင်းနှင့် ဝင်ရောက်လာသည့်ငွေကြေးများသည် ကမ္ဘာ့ ဒေါ်လာဈေးပြန်တက်လာသည့်အချိန်တွင် ဒေါ်လာဘက်သို့ မျက်နှာမူလာသည့်အနေအ ထားတစ်ရပ်လည်းဖြစ်နိုင်ကြောင်း ဈေးကွက် ကျွမ်းကျင်သူတို့က သုံးသပ်ကြသည်။\n“အိမ်ခြံမြေဈေးကွက်ကတော့ လောလော ဆယ် ခပ်အေးအေးပါပဲ။ အရောင်းထက် အငှားတွေဖြစ်တယ်။ အငှားထဲမှာတောင် နည်းနည်းဈေးနိမ့်တဲ့အခန်းတွေပိုဖြစ်တယ်။ စက်ရုံတွေဘာတွေလည်း အငှားရှိတယ်။ ကွန် ဒိုတွေလည်း အရောင်းအဝယ် အေးနေတယ်။ ကျန်တာကတော့ အခွန်တိုးကောက်လိုက်တာ နဲ့လည်း ပတ်သက်မယ်ထင်တယ်။ လက်ရှိ အိမ်ခြံမြေဈေးကွက်ကတော့ ခပ်အေးအေးပါ ပဲ”ဟု ယူနတီအိမ်ခြံမြေအကျိုးဆောင်မှ တာ ဝန်ရှိသူတစ်ဦးက ဆိုသည်။\nအောက်တိုဘာ ၃ဝ ရက် ဒေါ်လာဈေး နှုန်းများမှာ သိမ်ဖြူငွေလဲကောင်တာဈေးနှုန်း တစ်ဒေါ်လာလျှင် ဝယ်ဈေး ၁ဝဝဝ ကျပ်နှင့် ရောင်းဈေး ၁ဝဝ၈ ကျပ်ရှိကြောင်း၊ အပြင် ဈေးကွက်တွင်မူ ဝယ်ဈေး ၁ဝဝ၃ ကျပ်နှင့် ရောင်းဈေး ၁ဝ၁၁ ကျပ်ရှိကြောင်း၊ Earning ဈေးမှာမူ ၁ဝ၁၂ ကျပ်ဖြစ်ကြောင်း သိရသည်\n- See more at: http://news-eleven.com/business/


ကလေးဝမြို့မှ ကျောက်မီးသွေးကုမ္ပဏီအချို့ လုပ်ငန်းဆောင်ရွက်မှု စည်းကမ်းနှင့် ညီ၊ မညီ တိုင်းဒေ - Yangon Media Group\nကလေးဝမြို့မှ ကျောက်မီးသွေးကုမ္ပဏီအချို့ လုပ်ငန်းဆောင်ရွက်မှု စည်းကမ်းနှင့် ညီ၊ မညီ တိုင်းဒေ\nကလေးဝ၊ မေ ၁၆\nစစ်ကိုင်းတိုင်း ဒေသကြီး ကလေးဝမြို့နယ်၌ ကျောက်မီးသွေးထုတ်လုပ်သည့် ကုမ္ပဏီ ၁ဝ ခုခန့်ရှိသော်လည်း အချို့ကုမ္ပဏီများသည် သတ်မှတ် စည်းကမ်းနှင့်ကိုက်ညီမှုမရှိဘဲလုပ် ငန်းဆောင်ရွက်နေသောကြောင့် တိုင်းဒေသကြီးအစိုးရအဖွဲ့ဒေသ တွင်းမှ ပရဟိတအဖွဲ့များနှင့်သဘာ ဝပတ်ဝန်းကျင်ထိန်းသိမ်းရေးအဖွဲ့ များမှ စောင့်ကြည့်ကြပ်မတ်စစ်ဆေး မှုများဆောင်ရွက်လျက်ရှိကြောင်း သိရသည်။\n”ကလေးဝမြို့နယ်အတွင်းမှာ ကျောက်မီးသွေးတူးဖော်နေတဲ့ ကု မ္ပဏီ ၁ဝ ခုရှိတယ်၊ အချို့ကုမ္ပဏီ တွေဆိုရင် သတ္တုတွင်းဥပဒေ၊ နည်း ဥပဒေ၊ အထက်ညွှန်ကြားချက်တွေ ကို လိုက်နာမှုမရှိတဲ့အပြင် နိုင်ငံ တော်ကရသင့်ရထိုက်တဲ့အခွန်ဘ ဏ္ဍာငွေကို ပေးသွင်းဖို့ပျက်ကွက် တဲ့အတွက် တူးဖော်မှုရပ်ဆိုင်းခိုင်း ထားရတာမျိုးလည်းရှိတယ်၊ အချို့ ကုမ္ပဏီတွေဆိုရင် သူတို့ထုတ်လုပ် တဲ့ကျောက်မီးသွေးတန်ချိန်နဲ့ စာ ရင်းမှာတင်ပြထားတဲ့ ကျောက်မီး သွေးတန်ချိန် ကိုက်ညီမှုမရှိတာ တွေလည်းတွေ့ရတယ်၊ နောက်ရှိ သေးတယ်။ သက်ဆိုင်ရာဝန်ကြီး ဌာနကို အကြောင်းကြားအသိပေး မှုမရှိဘဲ ထပ်ဆင့်ကူးကုမ္ပဏီကလုပ် ကိုင်နေတာတွေ ရှိတဲ့အတွက် ကျောက်မီးသွေးထုတ်လုပ်နေတဲ့ ကုမ္ပဏီတွေကို စိစစ်ပြီးသတ်မှတ် စည်းကမ်းနဲ့မကိုက်ညီတဲ့ကုမ္ပဏီ တွေကို ၂ဝ၁၈ ခုနှစ်နိုဝင်ဘာလ တုန်းက ထုတ်လုပ်မှုကိုဆိုင်းငံ့ထား ခဲ့ရတာမျိုးတွေရှိပါတယ်” ဟုတိုင်း ဒေသကြီး ချင်းတိုင်းရင်းသားရေး ရာဝန်ကြီးဦးလာလ်ထောင်ထန်း က မေ ၁၄ ရက်တွင်ပြောသည်။\nစစ်ကိုင်းတိုင်းဒေသကြီးအစိုး ရ၏ မှတ်တမ်းများအရ ကလေးဝ မြို့နယ်ရှိ ကျောက်မီးသွေးတွင်းများ မှ ၂ဝ၁၆-၂ဝ၁၇ ဘဏ္ဍာနှစ်တွင် ကျောက်မီးသွေး ၂၇၃၃၆၈ တန်၊ ၂ဝ၁၇-၂ဝ၁၈ ဘဏ္ဍာနှစ်တွင် ကျောက်မီးသွေး ၃၃၈၅၄၆ တန်၊ ၂ဝ၁၈-၂ဝ၁၉ ဘဏ္ဍာနှစ်တွင်ပြီး ခဲ့သည့် မတ်လအထိ ကျောက်မီး သွေး ၂၁၄၆၉၁ တန်ထုတ်လုပ်ခဲ့ သည်။ ကလေးဝဒေသကျောက်မီး သွေးထုတ်လုပ်သည့် လုပ်ငန်းများ တွင် ပြီးခဲ့သည့်နှစ်များက မတော် တဆမှုသုံးကြိမ်ဖြစ်ပွားခဲ့ပြီး သက် ဆိုင်ရာသတ္တုတွင်းဝန်ကြီးဌာနမှ ဥပဒေနှင့်အညီ အရေးယူမှုများ ဆောင်ရွက်ခဲ့ရာ ကုမ္ပဏီများမှ ကျပ်သိန်း ၂ဝဝ လျော်ကြေးအဖြစ် ပေးဆောင်ခဲ့ကြရသည်။\nယခုအခါယင်းကျောက်မီး သွေးထုတ်လုပ်နေသည့် ကုမ္ပဏီ များကို ဒေသတွင်းဖွဲ့စည်းထား သည့် ပရဟိတအဖွဲ့များမှလည်း ကောင်း၊ သဘာဝပတ်ဝန်းကျင် ထိန်းသိမ်းရေးအဖွဲ့များမှလည်း ကောင်း၊ စစ်ကိုင်းတိုင်းဒေသကြီး အစိုးရအဖွဲ့တာဝန်ရှိသူများမှ လည်းကောင်း စောင့်ကြည့်ကြပ် မတ်စစ်ဆေးမှုများ ဆောင်ရွက် လျက်ရှိ ကြောင်းသိရသည်။\nမင်းဘူးမြို့နယ် ကျေးရွာခုနစ်ရွာမှ အိမ်ခြေ ၁ဝဝဝ ကျော် သောက်သုံးရေ ရရှိရေးဆောင်ရွက်ရန် လက်မ??\nဆောမြို့နယ်လေးကျေးရွာ လူကူးကြိုးတံတားကို ကျေးရွာသူ၊ ကျေးရွာသားများ ကိုယ်တိုင် တည်ဆောက်မည?\nဆောင်းရာသီ အိုလံပစ်ပွဲတော်တွင် မြောက်ကိုရီးယား ကိုယ်စားလှယ်များနှင့် မတွေ့အောင် မိုက်ပင်?\nလမ်းလျှောက် သင်္ကြန်၌ ပါဝင်ဆင်နွှဲလိုသည့် ကုမ္ပဏီများ ပေ ၃ဝ အကျယ်ကို ကျပ် ၁ဝ သိန်းနှုန်းဖြင့် လာ\nခန္တီးနှင့် လဟယ် နေ့ချင်းပြန် သွားရောက်နိုင်၍ ဆိုင်ကယ်စီး လူငယ်ဈေးသည်များ ဝင်ငွေ အဆင်ပြေ\nရိုးမားနှင့် ပွဲတွင် ကွင်းလယ်လူ ကန်တီ ပြန်ကစားနိုင်ဖွယ်ရှိကြောင်း ကွန်တီ ခန့်မှန်း\nသီဟတင်စိုးက အဓမ္မပြုကျင့်သည်ဟုဆိုကာ လိမ်လည်တိုင်ကြားခဲ့သည့် အိမ်အကူနှင့် ပွဲစားကို ဒုတိယအ?


ချစ်ရအောင်: What is Professional Blogging and How to? [2]\nWhat is Professional Blogging and How to? [2]\nဘလော့ဂ် ခြင်း အမျိုးအစားများ နှင့် ဘလော့ဂ် တို့၏ အရေးပါမှု အဆင့်အတန်း\nOpen Diary, LiveJournal, Blogger.com, နှင့် WordPress.com စတဲ့ Blogging Community ကြီးတွေရဲ့ လျင်မြန်စွာ ပေါက်ကွဲ ကြီးထွားမှု တွေနဲ့ အတူ Internet တစ်ခွင်လုံး မှာလည်း ဘလော့ဂ်တွေ၊ ဘလော့ဂ်တွေ မိုးဦးကျ မှိုတွေလို အပြိုင်းပြိုင်း ပေါက်ရောက် လာခဲ့ကြပါတယ်။ တချို့ကလည်း မိမိ ၀ါသနာ ပါတဲ့ အကြောင်းအရာ တွေကို မျှဝေ လိုတဲ့ ဆန္ဒနဲ့ရေး၊ တချို့ကလည်း မိမိရဲ့ အိမ်၊ ကျောင်း၊ အလုပ်က ကိစ္စရပ်များကို မှတ်တမ်းတင်ရာ၊ စိတ်ခံစားမှုများ လျော့ချရာအဖြစ်ရေး၊ တစ်ချို့ကလည်း ကိုယ်နှင့် ကိုယ့်မိသားစုအကြောင်း၊ သူငယ်ချင်းတွေ အကြောင်း စတာတွေကို မှတ်တမ်း မှတ်ရာ၊ ဒိုင်ယာရီ အနေနဲ့ရေး၊ တချို့ကလည်း ယခင် ကတည်းက ဓာတ်ခံရှိခဲ့တဲ့ စာ၊ ကဗျာ စတဲ့ အနုပညာ တွေကို လွတ်လွတ်လပ်လပ် ကိုယ်တိုင်စာစီ၊ ကိုယ်တိုင် တည်းဖြတ်နိုင်ပြီး ကိုယ်တိုင် ထုတ်ဝေခွင့် ရတဲ့ နေရာတစ်ခုအဖြစ် ရေး စတဲ့ အမျိုးမျိုးသော ရည်ရွယ်ချက်တွေနဲ့ ဘလော့ဂ် တွေကို ပုံစံမျိုးစုံနဲ့ ကမ္ဘာ အရပ်ရပ်ကလူတွေ ရေးသား လာခဲ့ကြတာကို တွေ့ရမှာပါ။\nအဲဒီလို အမျိုးမျိုးသော ပုံစံတွေနဲ့ ရေးသားလာခဲ့ကြတဲ့ ဘလော့ဂ်တွေ ကို အကြမ်းဖျင်းအားဖြင့် အောက်ပါအတိုင်း အမျိုးအစား ခွဲခြားနိုင်ပါတယ်။\nအထွေထွေ နှင့် (General)\nModern Life က ၂၀၀၆ နိုဝင်ဘာမှာ ပြုလုပ်ခဲ့တဲ့ စစ်တမ်းတစ်ရပ်ရဲ့ အလိုအရ အောက်ပါအတိုင်း ဘလော့ဂ် အမျိုးအစားများ ခွဲခြား ဖော်ပြပြီး လေ့လာ ဆန်းစစ်မှု လုပ်ထားတာကို တွေ့ရပါတယ်။ အခြေပြု ဆန်းစစ်ရာ နောက်ခံ အကြောင်းအရာများ ကတော့ ရေးသားသော အကြောင်းအရာ၊ သုံးစွဲသော ဘလော့ဂ် ဆော့ဖ်ဝဲလ်၊ အသုံးပြုသော ဘာသာစကား၊ နောက်ခံအရောင် အသုံးပြုမှု အစရှိတာတို့ ဖြစ်ကြပါတယ်။\n၁။ အသုံးပြုသော ဆော့ဖ်ဝဲလ် အလိုက်\nအဲဒီ ၂၀၀၆ ကာလက Moveable Type က ၁၅ ရာနှုန်းနဲ့ ဦးဆောင်ကာ၊ WordPress က ဒုတိယလိုက်လို့၊ Blogger.Com ကတော့ စတုတ္ထနေရာ အဖြစ်နဲ့ တွေ့ရှိရပါတယ်။ ( လက်ရှိမှာတော့ WordPress က ဦးဆောင်သူ၊ Blogger.Com က ဒုတိယ ဖြစ်နေပါပြီ။ )\n၂။ ရေးသားသော အကြောင်းအရာ အလိုက်\nဒီနေရာမှာတော့ နည်းပညာ ဆိုင်ရာ ဆိုတဲ့ ကဏ္ဍကို ရေးသားကြသူအများဆုံး ဖြစ်ပြီး အထွေထွေက ဒုတိယလိုက်လို့ နိုင်ငံရေး ဘလော့ဂ်များက တတိယနေရာ လိုက်ပါတယ်။\n၃။ အသုံးပြုသော ဘာသာစကား အလိုက\nအင်္ဂလိပ် လိုရေးသားကြသူ အများဆုံးဖြစ်ပြီး ဘာသာစကား တစ်ခုချင်းစီ အလိုက်ကြည့်ရင် ဂျပန်က ဒုတိယလိုက်ပါတယ်။ လူဦးရေ သန်း ၁၀၀၀ ကျော် တရုတ်က စတုတ္ထနေရာမှာပါ။ (Apprenticeship ပြောခဲ့တဲ့ မှတ်ချက်တစ်ခု နဲ့လည်း သွား တိုက်ဆိုင်နေပါတယ်။)\n၄။ နောက်ခံအရောင် အသုံးပြုမှု အလိုက်\nဘလော့ဂ် တွေရဲ့ နောက်ခံ အရောင် အသုံးပြုမှုမှာတော့ အဖြူရောင် က ပထမနေရာ နဲ့ ဗိုလ်စွဲပါတယ်။\nဒါကတော့ Modern Life ရဲ့ ၂၀၀၆ က ကောက်ယူခဲ့တဲ့ စစ်တမ်းတစ်ရပ်ရဲ့ အလိုအရ ဖြစ်ပါတယ်။ ဒီစစ်တမ်းတစ်ရပ်ထက် ပိုမို Update ဖြစ်တဲ့ စစ်တမ်းတစ်ရပ်ကိုတော့ Problogger က ၂၀၀၈ ခုနှစ် အတွင်းမှာပဲ ကောက်ယူ ခဲ့ပါသေးတယ်။ အဲဒီ စာရင်း မှာကတော့ မိမိ ရေးသားတဲ့ အကြောင်းအရာကို လိုက်ပြီး ဘလော့ဂ် အမျိုးအစားခွဲခြားခြင်း ဆိုတဲ့ စစ်တမ်း တစ်ခုသာဖြစ်ပြီး ကျန်တဲ့ ဘာသာစကား၊ အသုံးပြုတဲ့ အရောင် စတဲ့အရာတွေ တော့ မပါဝင်ပါဘူး။ အမျိုးအစားတွေ ကတော့ Modern Life ကထက် ပိုမိုစုံလင်စွာ ခွဲခြား ထားတာကို တွေ့မြင်ရမှာပါ။ Problogger ရဲ့ စစ်တမ်းကို ဒီနေရာမှာ သွားကြည့်နိုင်ပါတယ်။\nအထက်ပါ စစ်တမ်း (၂) ရပ် အရကြည့်မယ်ဆိုရင် ဘလော့ဂ် ဆိုတဲ့ ဝေါဟာရ အသုံးအနှုံးနှင့် အတူ ကြီးထွား ရှင်သန် လာတဲ့ ကွန်ယက် စာမျက်နှာ တစ်မျိုးဟာ ကိုယ်ရေးကိုယ်တာဆိုင်ရာ၊ နေ့စဉ် မှတ်တမ်းလောက် အဖြစ် အသုံးပြုရုံသာမကပဲ နယ်ပယ် အသီးသီးမှာ ကြီးမား ကျယ်ပြန့်စွာ အသုံးပြုနေကြတယ် ဆိုတာ ထင်ရှားပါတယ်။ အင်တာနက်ကို ကျယ်ပြန့်စွာ အသုံးပြုနိုင်တဲ့ နိုင်ငံကြီးတွေမှာ ကိုယ်ရေးကိုယ်တာဆိုင်ရာ၊ စီးပွားရေး၊ လူမှုရေး၊ ပညာရေး၊ နိုင်ငံရေး နှင့် အားကစား၊ ကြော်ငြာကဏ္ဍ စတဲ့ အသီးသီးသော ကဏ္ဍကြီးတွေမှာ ၀ဘ်ဘလော့ဂ်တွေကို အစွမ်းထက် လက်နက်တစ်ခုအဖြစ် ကျယ်ပြန့်စွာ အသုံးချလာခဲ့ ကြတာ ၂၀၀၀ ခုနှစ် အလွန် သက်တမ်းများက စတင်ခဲ့ကြတာ ဖြစ်ပါတယ်။\nဒီလို ဘလော့ဂ် လောကကြီး ကြီးထွားရှင်သန်လာခြင်း နှင့် အတူ သူရဲ့ ကြီးကျယ် အစွမ်းထက်မှု ကို အင်တာနက်ကမ္ဘာရဲ့ လူသားတို့ အသိအမှတ်ပြုကြပြီးသကာလမှာ Blog လောကအတွက် အသုံးအနှုန်း ဆိုင်ရာများ၊ Blog ရှာဖွေရေး အင်ဂျင်များ စတာတွေ ပါ သီးသန့် အနေနဲ့ ပေါ်ထွက်လာ ခဲ့ကြပါတယ်။ ကိုယ်ပိုင် Blog တွေကနေတဆင့်လည်း Blogging သင်ခန်းစာများကို ပို့ချရင်း ကမ္ဘာအရပ်ရပ်မှာပါ အောင်မြင်ကျော်ကြားတဲ့ Blogger University ကြီးတွေလို့ ပြောလို့ရအောင် ကြီးကျယ်ထင်ရှားတဲ့ Blog ကြီးတွေ ပေါ်လာတာလည်း မနည်းလှပါဘူး။\nအမှန်တစ်ကယ်လည်း ဘလော့ဂ်ဆိုတဲ့ ကွန်ယက်စာမျက်နှာ တစ်မျိုးဟာ ပြုလုပ်ဖန်တီးရန် လွယ်ကူသလောက် အသုံးချသူရဲ့ ကျွမ်းကျင်မှု၊ အချိန်ကာလ၊ နေရာ၊ ဒေသနှင့် လိုအပ်ချက် ကို သိရှိ ဖြည့်ဆည်းပေးနိုင်မှု စတဲ့ အချက်တွေပေါ်ကို မှီခိုပြီး ကြောက်စရာ ကောင်းလောက်အောင် ကို အစွမ်းထက် လက်နက် တစ်ခုအဖြစ် အသုံးချနိုင်တာကို တွေ့ရပါတယ်။\nသာဓကအနေနဲ့ ကြည့်မယ်ဆိုရင် ဘလော့ဂ်တွေကို ကွန်ယက်သဖွယ် ထပ်မံချိတ်ဆက်ပြီး ပညာရေးဆိုင်ရာ ဘလော့ဂ်ကွန်ယက် စာမျက်နှာ များ အဖြစ် ထိရောက်စွာ အသုံးချ နေခြင်းကို Wikipedia စာမျက်နှာ က တစ်ဆင့် လေ့လာနိုင် ပါတယ်။ အဲဒီလိုပဲ နိုင်ငံရေး ဆိုင်ရာများ မှာလည်း ဘလော့ဂ် တွေရဲ့ စွမ်းပကားကို ဘယ်လို အသုံးချ နေကြတယ်ဆိုတာ ဒီစာမျက်နှာမှာ လေ့လာဖတ်ရှုနိုင်ပါတယ်။\nစီးပွားရေး ဆိုင်ရာမှာတော့ ဒီဆောင်းပါးခေါင်းစဉ် ရဲ့ မူရင်း ရည်ရွယ်ချက် အရ သာမန် အပျော်တမ်း ဘလော့ဂ် ရေးသားခြင်းမှ သည် ရေးသားသမျှ အကြောင်းအရာတိုင်းကို တစ်စုံတစ်ခုကို စူးစိုက်ရေးသားပြီး ဖတ်သူတိုင်းအတွက် အကျိုးတစ်စုံတစ်ရာ ရရှိစေတဲ့ ဆောင်းပါးများကို ရေးသားပြီးသကာလ ထို ဘလော့ဂ်ဂင်းမှ တစ်ဆင့် ထိရောက်တဲ့ အပိုဝင်ငွေ၊ ပြင်ပ ၀င်ငွေ ရရှိအောင် ဘယ်လို လုပ်နိုင်တယ် ဆိုတဲ့ အကြောင်းအရာတွေကို ဦးစားပေး ပြောဆိုသွား လိုပါတယ်။\nအမှန်ပါပဲ။ အပျော်တမ်း ဘလော့ဂ်ဂါတွေကနေ တဆင့် လစဉ် ဒေါ်လာ ထောင်ချီ၊ သောင်းချီရနေတဲ့ ဘလော့ဂါတွေ ဖြစ်လာအောင် လုပ်ကိုင် နေကြသူတွေ တစ်ကယ်ရှိပါတယ်။ သူတို့ အနေနဲ့ ကတော့ အခုအချိန်မှာ ဘလော့ဂ် ရေးသားခြင်းဟာ သူတို့ အတွက် အသက်မွေးဝမ်းကျောင်း ဖြစ်သွားပြီ ဖြစ်ပါတယ်။ ဒါပေမယ့် အိမ်တစ်ဖက်၊ ကျောင်းတစ်ဖက်၊ အလုပ်တစ်ဖက်လုပ် ရင်းကနေလဲ ဘလော့ဂ် ရေးသားခြင်းကနေ အပိုဝင်ငွေ ရှာဖွေနေကြသူတွေလည်း ရှိပါသေးတယ်။\nဒီနေ့ ခေတ် မျက်မှောက် ကမ္ဘာရဲ့ ဘလော့ဂ်တို့၏ အရေးပါမှုကို အထိရောက်ဆုံး အသုံးချပြီး ဘလော့ဂ် ရေးသားခြင်းကနေ သူတို့ အပို ၀င်ငွေတွေ ဘယ်လို ရှာနေကြသလဲ..???


1 XPY သို့ CETI ᐈ စျေးနှုန်း 1 PayCoin တွင် CETUS Coin\n1 XPY သို့ CETI\nသငျသညျပြောင်းလဲပါပြီ 1 PayCoin သို့ CETUS Coin. သငျသညျအရှိဆုံးတိကျမှုရလဒ်ပြသနိုင်ဖို့ကျနော်တို့ကနိုင်ငံတကာငွေလဲလှယ်နှုန်းကိုအသုံးပြုပါ. ငွေကြေးပြောင်း 1 XPY သို့ CETI. ဘယ်လောက်လဲ 1 PayCoin သို့ CETUS Coin? — 165.353 CETI.ယင်းကိုကြည့်ပါ ပြောင်းပြန်သင်တန်း CETI သို့ XPY.ဖြစ်ကောင်းဖြစ်နိုင်သင်၌စိတ်ဝင်စားဖြစ်နိုင်သည် XPY CETI သမိုင်းဆိုင်ရာဇယား, နှင့် XPY CETI သမိုင်းဆိုင်ရာမှာ data ငွေလဲနှုန်းကို၏. ကြိုးစားကြဖို့အခမဲ့ခံစားရ ပိုပြီးပြောင်း...\nစျေးနှုန်း 1 PayCoin သို့ CETUS Coin\nမှုနှုန်းခြင်းအားဖြင့်: 165.353 CETI\nပြောင်းပြန်: 0.00605 XPY\nမင်းသိလား? တစ်ဦးကလွန်ခဲ့သောတစ်နှစ်, ထိုနေ့၌, ငွေကြေးနှုန်းကို PayCoin ရန် CETUS Coin ခဲ့: 0.0759. ထိုအချိန်မှစ. ငွေလဲနှုန်းရှိပါတယ် တိုး 165.28 CETI (217890.72%).\n50 PayCoin သို့ CETUS Coin100 PayCoin သို့ CETUS Coin150 PayCoin သို့ CETUS Coin200 PayCoin သို့ CETUS Coin250 PayCoin သို့ CETUS Coin500 PayCoin သို့ CETUS Coin1000 PayCoin သို့ CETUS Coin2000 PayCoin သို့ CETUS Coin4000 PayCoin သို့ CETUS Coin8000 PayCoin သို့ CETUS Coin16000 ထိုင်ဝမ် ဒေါ်လာအသစ် သို့ ဗြိတိသျှ ပေါင်1 Cryptsy Points သို့ ရုရှ ရူဘယ်7000 စင်္ကာပူ ဒေါ်လာ သို့ အမေရိကန် ဒေါ်လာ1 စင်္ကာပူ ဒေါ်လာ သို့ ဂျပန်ယန်း1 အီရတ် ဒီနား သို့ အမေရိကန် ဒေါ်လာ200000 အာမေးနီးယားဒရမ်း သို့ အီရန်ရီအော်လ်1 အမေရိကန် ဒေါ်လာ သို့ Bitcoin1890 အမေရိကန် ဒေါ်လာ သို့ ကနေဒါ ဒေါ်လာ11500 ယူရို သို့ အိန္ဒိယ ရူပီး2000 ProsperCoin သို့ အမေရိကန် ဒေါ်လာ30000 ကနေဒါ ဒေါ်လာ သို့ အမေရိကန် ဒေါ်လာ8000 ဟောင်ကောင် ဒေါ်လာ သို့ ယူရို1 ဥဇဘက်ကစ္စတန် ဆော်မ် သို့ အီရန်ရီအော်လ်1 ပယ်လေဒီယမ်အောင်စ သို့ ယူရို


ခရစ်စမတ်ကာလနှင့် နယူးရီးယားတွင် ထရိတ်ဒင်းအချိန်များ ပြောင်းလဲမည်.\nခရစ်စမတ်နှင့် နယူးရီးယားရှိသောကြောင့် ထိုရက်များတွင် Forexဈေးကွက်အချိန်ဇယားများ အပြောင်းအလဲဖြစ်ပေါ်မည်ဖြစ်ကြောင်း အကြောင်းကြားလိုပါသည်!\n25-12-2017 နှင့် 01-01-2018 တို့တွင် ခရစ်စမတ်ကာလကြောင့် Forexဈေးကွက်များ ပိတ်မည်ဖြစ်သည်.\nအောက်တွင်ဖော်ပြထားသည့်အတိုင်း အချိန်အပြောင်းအလဲများစွာ ပေါ်ပေါက်လာမည်ဖြစ်သည်:\n25/12/2017ရက်နေ့ 00:00အချိန်တွင် ဈေးကွက်ပိတ်မည်ဖြစ်ပြီး 26/12/2017ရက်နေ့ 01:00 (MT အချိန်)တွင် ဈေးကွက်ပြန်ဖွင့်မည်ဖြစ်ပါသည်\n01/01/2018ရက်နေ့ 00:00အချိန်တွင် ဈေးကွက်ပိတ်မည်ဖြစ်ပြီး 02/01/2018ရက်နေ့ 01:00 (MT အချိန်)တွင် ဈေးကွက်ပြန်ဖွင့်မည်ဖြစ်ပါသည်\nကျေးဇူးပြုပြီး မှတ်သားပေးရန်မှာ FBSအကူအညီဝန်ဆောင်မှုပေးရေးအဖွဲ့အနေနှင့် ပိတ်ရက်အတွက် အောက်ပါအချိန်များတွင် ၀န်ဆောင်ပေးသွားပါမည်:\nဒီဇင်ဘာ ၂၄ရက်တွင်၂၃:၀၀ (UTC +၃)အချိန်အထိဝန်ဆောင်ပေးမည်ဖြစ်ပြီး ဒီဇင်ဘာ ၂၅ရက် ၂၃:၀၀အချိန်တွင် ပြန်လည်ဝန်ဆောင်မှုပေးပါမည်. ဒီဇင်ဘာ ၃၁ရက်တွင် ၁၅:၀၀ (UTC +၃)အချိန်အထိဝန်ဆောင်ပေးမည်ဖြစ်ပြီး ဇန်န၀ါရီ ၁ရက် ၂၃:၀၀အချိန်တွင် ပြန်လည်ဝန်ဆောင်မှုပေးပါမည်.\nFB ငွေကြေးဝန်ဆောင်မှုပေးရေးအဖွဲ့အနေနှင့် ပိတ်ရက်အတွက် အောက်ပါအချိန်များတွင် ၀န်ဆောင်ပေးသွားပါမည်:\nဒီဇင်ဘာ ၂၂ရက် ၁၇:၀၀ (UTC +၃)အချိန်အထိဝန်ဆောင်ပေးမည်ဖြစ်ပြီး ဒီဇင်ဘာ ၂၅ရက် ၂၃:၀၀အချိန်တွင် ပြန်လည်ဝန်ဆောင်မှုပေးပါမည်. FBS ငွေကြေးဝန်ဆောင်မှုပေးရေးအဖွဲ့အနေနှင့် ဇန်န၀ါရီ ၁ရက် ၂၃:၀၀ (UTC +၃)အချိန်တွင် ပြန်လည်လုပ်ငန်းခွင်ဝင်ပါမည်.\nအားလပ်ရက်အတွင်း ဒီဂျစ်တယ်ငွေကြေးများကို ထရိတ်ဒင်းလုပ်ရာတွင် အောက်ပါအချက်များကို ပြောင်းလဲသတ်မှတ်ထားပါသည်. ဈေးလှုပ်ခတ်မှု ပမာဏမှာ လွန်စွာမြင့်မားသော်လည်း အားလပ်ရက်အတွင်း ငွေဖြစ်လွယ်မှုနည်းပါးပြီး သင့်အကောင့်အတွင်း ငွေကြေးဆုံးရှုံးမှုများမဖြစ်ပေါ်စေရန်အတွက် ရင်းနှီးငွေများလုံခြုံစွာထိန်းသိမ်းနိုင်စေရေးအတွက် 00:00 25.12.2017 မှ 00:00 2.1 .2018 ကာလအတွင်း DASH, LiteCoin, Ethereum, Bitcoin, BTCUSDတို့ကိုေ၇ာင်းဝယ်ရာတွင် leverageပမာဏကို ယခင် 1:3မှ 1: 2အထိ လျှော့ချပေးသွားမည်ဖြစ်ကြောင်း အသိပေးလိုပါသည်.\nသင်အရောင်းအဝယ်လုပ်ရန်အစီအစဉ်ရှိပါက ယခုအချိန်ပြောင်းလဲမှုများကို ကျေးဇူးပြု၍စိတ်ထဲမှတ်သားထားပါ။.


66 vehicles for sale in Myanmar\nLANDCRUISER 300 SERIES 2022 MODEL\nBRAND NEW 2021 MODEL VEHICLE , READY TO SHIP FROM DUBAI , SHIPMENT CHARGES WILL BE EXTRA. ၂၀၂၁ အမှတ်တံဆိပ်အသစ်မော်ဒယ်လ်ဒူဘိုင်းမှတင်ပို့ရန်အဆင်သင့်ပါ၊ ကုန်တင်ခများအပိုထပ်ဆောင်းပါလိမ့်မည်။\nမော်ဒယ်မော်ဒယ်မှာ ၂၀၂၁ ဖြစ်ပြီးရန်ကုန်ဆိပ်ကမ်းသို့တင်ပို့သည်။ အသေးစိတ်အတွက်ဆက်သွယ်ရန်\nBRAND NEW VEHICLE , PRICE QUOTED INCLUDE SHIPMENT TO YANGON - 56,650 US$ -CNF YANGON\n2021 MODEL VEHICLE , PRICE QUOTED INCLUDE SHIPMENT TO YANGON PORT. PLEASE CONTACT FOR MORE DETAILS\nBRAND NEW VEHICLE , LANDCRUISER DIESEL VXR EXECUTIVE LOUNGE , READY FOR EXPORT FROM DUBAI . PRICE QUOTED INCLUDE DELIVERY